காதலியின் இதயம், மூளையை சமைத்து சாப்பிட்ட கொடூர காதலன்

அமெரிக்காவில் முன்னாள் காதலியை கொலை செய்து அவர் உடல் பாகங்களை சாப்பிட்ட நபரின் செயல் அதிர்ச்சியடைய வைத்துள்ளது. அமெரிக்காவில் வசித்து வருபவர் Joseph Oberhansley (35). இவர் Tammy Jo Blanton என்னும் பெண்ணை காதலித்து வந்தார். இவர்களுக்குள் ஏற்ப்பட்ட கருத்து வேறுபாடு காரணமாக இருவரும் பிரிந்து விட்டனர். இந் நிலையில் Tammyஐ Joseph தனது வீட்டுக்கு அழைத்து வந்துள்ளார். பின்னர் அங்கு இருவருக்கும் ஏற்பட்ட வாக்குவாதத்தில் Tammyஐ Joseph கொலை செய்துள்ளார். பின்னர் அவரின் மூளை, இதயம் போன்ற உடல்பாகங்களை நெருப்பில் சமைத்து Joseph சாப்பிட்டுள்ளார். இது குறித்து பொலிசாருக்கு தெரியவர சம்பவ இடத்துக்கு சென்ற அவர்கள் Josephஐ கைது செய்தனர். பின்னர் Tammyயின் உடலை பரிசோதனைக்கு அனுப்பி வைத்தனர். இது குறித்து பொலிசார் கூறுகையில், இந்த சம்பவம் எங்களுக்கு அதிர்ச்சியாக உள்ளது. Josephக்கு மன நோய் சிகிச்சை அளிக்க இருக்கிறோம். கடந்த 2000ஆம் ஆண்டில் ஏற்கனவே Sabrina Elder என்னும் பெண்ணை கொலை செய்ய முயன்றதாக Joseph மீது வழக்கு பதிவு செய்யபட்டுள்ளது என அவர்கள் தெரிவித்தனர்.


பெட்ரோல் விலை 6 காசு குறைந்தது

ஏப்ரல் மாதம் கடைசி வாரமாக எரிபொருள் விலைகள் குறைந்துள்ளன. பெட்ரோல் ரோன் 95-இன் விலை லிட்டர் ஒன்றுக்கு 6 காசு குறைந்து வெ.2.21 -ஐ அடைந்துள்ளது. கடந்த வாரம் இதன் விலை வெ.2.27 ஆகும். அதே சமயம் பெட்ரோல் ரோன் 97-இன் விலை லிட்டர் ஒன்றுக்கு 5 காசு குறைந்து உயர்ந்து வெ.2.49 -ஐ அடைந் துள்ளது. இதன் கடந்த வார விலை வெ.2.54 ஆகும். டீசல் விலையும் 7 காசு குறைந்துள்ளது. இவ்வாரம் லிட்டர் ஒன்றுக்கு அது வெ.2.14-ஆக விற்கப்படும். கடந்த வாரம் இது வெ.2.21 -ஆக விற்கப்பட்டது. இன்று வியாழக்கிழமை தொடங்கி மே 3 முதல் 26-ஆம் தேதி வரை இவ்விலைகள் அமலில் இருக்கும் என உள் நாட்டு வர்த்தக, கூட்டுறவு, பயனீட்டாளர் விவகார அமைச்சு அறிவித்துள்ளது.


புத்ரா ஜெயாவைக் கைப்பற்றினால் யாரையும் பழிவாங்க மாட்டோம்

கோலாலம்பூர்,

வரும் பொதுத் தேர்தலில் பக்காத்தான் ஹராப்பான் மகத்தான வெற்றி பெற்று புத்ராஜெயாவைக் கைப்பற்றுமானால் யாரையும் பழிவாங்காது என்று அந்த கூட்டணியின் தலைவர் துன் டாக்டர் மகாதீர் முகமட் உறுதி அளித்தார். ஆனால், சட்ட முறைக்கு ஏற்ப ஆட்சி நடக்கும் (Rule of Law).  குற்றம் இழைத்த வர்கள் அந்த ஆட்சியில் நீதியின் முன்நிறுத்தப்படுவர் என்று அவர் திட்டவட்டமாகத் தெரிவித்தார். நேற்று முன் தினம் இரவு இங்கு வங்சா மாஜூ நாடாளு மன்றத் தொகுதிக்கு உட்பட்ட டானாவ் கோத்தா அடுக்குமாடி வீடமைப்புப்பகுதியில் திறந்த வெளியில் உரையாற்றிய துன் மகாதீர் மேற்கண்டவாறு தெரிவித்தார்.

Read More: Malaysia Nanban Tamil Daily 24.4.2018


ஊழலுக்கு எதிரான போராட்ட இயக்கம் இன்று ஆரம்பம்!

ஊழலுக்கு எதிரான தங்கள் போராட்டத்தின் உச்சக்கட்டமாக 3ஜே மற்றும் கெரா (ஊழல் ஒழிப்பு புரட்சி இயக்கம்) என்ற பெயரில் இரு மாபெரும் இயக்கங்களை மலேசிய ஊழல் தடுப்பு ஆணையம் (எம்.ஏ.சி.சி) இன்று தொடங்குகிறது. இந்த இயக்கத்தை அதிகாரப்பூர்வமாக தொடக்கி வைக்கும் நிகழ்ச்சிக்கு மலேசிய நண்பன் நாளிதழ் உட்பட நாட்டின் முக்கியமான மும்மொழி முன்னணி நாளேடுகளை எம்.ஏ.சி.சி. தேர்வு செய்துள்ளது. இன்று மாலை 6.00 மணிக்கு மலேசிய நண்பன் தலைமையகத்தில் நடைபெறும் இவ்வியக்கத்தின் அறிமுக நிகழ்ச்சியில் எம்.ஏ.சி.சி. தலைமை ஆணையர் டத்தோ ஸுல்கிப்ளி அஹ்மட், எம்.ஏ.சி.சி. அதிகாரிகள், மலேசிய நண்பன் நிர்வாக இயக்குநர் டத்தோ ஷாபி ஜமான், புக்கிட் அமான் வர்த்தகக் குற்றவியல் பிரிவின் போலீஸ் ஆணையர் டத்தோ ஏ.தெய்வீகன், மிம்கோய்ன் தலைவர் டத்தோ ஜமாருல் கான், ம.இ.கா. உதவித் தலைவர் டத்தோ டி.மோகன் உள்ளிட்ட நூற்றுக்கும் மேற்பட்ட இயக்கங்களின் பிரதிநிதிகள் பொதுமக்கள் ஆகியோர் கலந்து கொள்வர்.


வடகொரியா-தென் கொரியா அதிபர் கை பிடித்து கம்பீரமாக நடந்த வந்த காட்சி

கடந்த 1953 ம் ஆண்டுக்குப் பிறகு முதல் முறையாக வட கொரிய அதிபர் தென் கொரிய எல்லையை கடப்பதும், வட மற்றும் தென் கொரிய அதிபர்கள் சந்தித்து கைகுழுக்கிக் கொள்வதும் இதுவே முதல்முறை. இந்த வரலாற்று நிகழ்வுக்கு தென் கொரிய மற்றும் வட கொரிய மக்கள் வரவேற்பு தெரிவித்து ள்ளனர். இந்த வரலாற்று நிகழ்வு உலகம் முழுவதும் ஆச்சர்யத்தையும் பரபரப்பையும் ஏற்படுத்தியுள்ளது.

கொரியப்போர் 1953-ஆம் ஆண்டு முடிவுக்கு வந்த பின்னர் வட, தென்கொரியாக்கள் இடையே இணக்கமான சூழல் கிடையாது. கொரியப்போர் முடிவுக்கு வந்தபோதும், இரு நாடுகள் இடையே பனிப்போர் பல்லாண்டு காலமாக நீடித்து வந்தது. இந்நிலையில் சமீபத்தில் தென்கொரியாவில் நடந்த குளிர்கால ஒலிம்பிக் போட்டிகள், சில அதிரடி மாற்றங்களை ஏற்படுத்தியது. அணு ஆயுத சோதனைகள் மூலம் மிரட்டி வந்த வடகொரியா இறங்கி வந்து தென் கொரி யாவுடன் பேச்சு வார்த்தைக்கு முன் வந்தது.

அதன் பின் இருநாடுகளின் உயர்மட்ட குழுவினர் சந்தித்து பேசினர். இதனால் இரு நாடுகளுக்கிடையேயான பகை விலகத் துவங்கியது. இதையடுத்து இன்று வடகொரியா ஜனாதிபதி கிம் ஜாங் உன்னும், தென் கொரியா ஜனாதிபதி மூன் ஜே இன்னும் உச்சி மாநாட்டில் சந்தித்துப் பேசுவதற்கு முடிவு செய்யப்பட்டது.

இந்த மாநாடு இரு நாடுகளின் எல்லையையொட்டி தென்கொரிய பகுதியில் உள்ள பன்முஞ்சோமில் நடைபெற்று வருகிறது. இதில் கலந்து கொள்வ தற்காக வடகொரியா ஜனாதிபதி கிம் அங்கு புறப்பட்டு சென்றார். சரியாக உள்ளூர் நேரப்படி காலை 8.30 மணிக்கு இடத்தை அடைந்த கிம்மை, சிவப்பு கம்பளம் மற்றும் இராணுவ மரியாதையுடன் தென் கொரியா ஜனாதிபதி மூன் ஜாயி புன்னகை சிரிப்புடன் வரவேற்றார். அப்போது கிம் அவரது கையை இறுக்கமாக பிடித்துக் கொண்டு கம்பீரமாக நடந்து வந்தார்.

இந்த மாநாட்டின் முக்கிய அம்சமாக கடந்த 1953-ஆம் ஆண்டு கொரிய போர் முற்றுகை ஒப்பந்தம் குறித்து கையெழுத்திடப்பட்டது குறித்து இரு தலை வர்களும் பேச்சு வார்த்தை நடத்தவுள்ளதாகவும், அதன் பின் சமீபத்தில் அணு ஆயுத சோதனைகளை நடத்தப் போவதில்லை என கிம் கூறியதால் அதைப் பற்றியும் பேச்சு வார்த்தை நடைபெறலாம் என்று கூறப்படுகிறது. அதுமட்டுமின்றி இந்த மாநாட்டைத் தொடர்ந்து பிற்பகலில் மர நடவு விழா ஒன்று இருப்பதாகவும் அங்கிருக்கும் ஊடகங்கள் தெரிவித்துள்ளன. 65 ஆண்டு கால கொரிய வரலாற்றில் கொரியா போருக்கு பின் இந்த எல்லை தாண்டிய சந்திப்பு நிகழ்வது குறிப்பிடத் தக்கது.


ஒன் சாம்பியன் போட்டியில் மலேசிய வீரர் அகிலன் தாணி வெற்றி

புக்கிட்ஜாலில்

ஒன் சாம்பியன் போட்டியில் மலேசிய வீரர் அகிலன் தாணி மீண்டும் தனது வெற்றியை பதிவு செய்தார்.ஒன் சாம்பியன் போட்டியில் மலேசிய வீரர் அகிலன் தாணி மீண்டும் தனது வெற்றியை பதிவு செய்தார்.வெற்றி இலக்கை நோக்கி எனும் பெயரில் ஒன் சாம்பியன் கலப்பு தற்காப்பு கலை போட்டி புக்கிட்ஜாலில் அக்ஸிதா அரங்கில் நடைபெற்றது.இப்போட்டியின் வெல்தர் வெயிட் போட்டியில் அகிலன் தாணி களமிறங்கினார்.

அவரை எதிர்த்து இந்தியாவின் அமிரேஸ் கௌபேய் களமிறங்கினார்.ஆரம்பத்தில் இருந்தே சுறுசுறுப்பாக காணப்பட்ட அமரேஸ், அகிலன் தாணிக்கு கடும் சவாலை கொடுப்பார் என பரவலாக எதிர்பார்க்கப்பட்டது.ஆனால் இப்போட்டியில் அகிலன் தாணி தனது முழு திறனை வெளிப்படுத்தி விளையாடினார். இரண்டு சுற்றுகள் வரை நீடித்த இப்போட்டியில் அகிலன் தாணியின் தாக்குதல்களை தாங்க முடியாத இந்தியாவின் அமிரேஸ் தனது தோல்வியை ஒப்புக் கொண்டார்.

Read More: Malaysia Nanban Tamil Daily on 12.3.2018


அதிமுக கூட்டணியை பார்த்து ஸ்டாலினுக்கு வயிற்றெரிச்சல்..

சென்னை:

அதிமுக, பாமக, பாஜக இடையே கூட்டணி அமைந்ததால் ஸ்டாலினுக்கு வயிற்றெரிச்சல் ஏற்பட்டுள்ளது என்று அமைச்சர் ஜெயக்குமார் விமர்சனம் செய்துள்ளார்.லோக்சபா தேர்தலில், அதிமுகவானது சுறுசுறுப்பை காட்டி வருகிறது. பாமக, பாஜக இடையே கூட்டணி உடன்பாடு ஏற்பட்டுள்ளது. தொகு திகள் அறிவிப்பு பின்னர் வெளியாகும் என்று கூறப்பட்டுள்ளது.

ஆனால் கூட்டணி குறித்து திமுக தலைவர் ஸ்டாலின் கடுமையான விமர்சனத்தை முன் வைத்து வருகிறார். இது குறித்து பேசிய ஸ்டாலின், அதிமுகவை விமர்சித்து புத்தகமே வெளியிட்டுள்ள பாமக, ஜெயலலிதா, எடப்பாடி பழனிசாமி மற்றும் அமைச்சர்களின் ஊழல்கள் பற்றி எழுதி இருக்கிறார்.

ஆனால் இன்றைக்கு மக்களை பற்றி கவலைப்படாமல் பணத்துக்காக கூட்டணி சேர்ந்திருக்கிறார்கள் என்று ஸ்டாலின் பேசினார். அதற்கு அதிமுக தரப்பில் கடும் கண்டனம் தெரிவிக்கப்பட்டுள்ளது.இது குறித்து அமைச்சர் ஜெயக்குமார் கூறியிருப்பதாவது:அதிமுக. பாமக, பாஜக இடையே கூட்டணி அமைந்ததில் ஸ்டாலினுக்கு வயிற்றெரிச்சல். அதிமுகவில் மெகா கூட்டணி அமைந்து விட்டது என்ற ஆதங்கம் ஸ்டாலின் பேச்சில் தெரிகிறது.

அதிமுக கூட்டணி பற்றி ஸ்டாலின் சொல்வது மக்களிடம் எடுபடாது. அதிமுக கூட்டணி இயற்கையாக அமைந்தது. இது மக்கள் நலனுக்கான கூட்டணி என்று அவர் கூறினார்.


மக்களுக்கு சுமை தரும் புக்கிட் ராஜா டோல் சாவடி அகற்றப்படுமா?

(பி.எம். குணா) கிள்ளான்,

கால் நூற்றாண்டு காலமாக செயல்பட்டு வரும் கிள்ளான், புக்கிட் ராஜா டோல் சாவடி அகற்றப்பட வேண்டும் என்று வட்டார மக்கள் கோரி வருகின்றனர். கார்களுக்கு 60 காசு டோல் கட்டணத்தை கொண்டுள்ள அந்த டோல் சாவடி அப்பகுதியில் அவசியமற்றது. எனினும் தொடர்ந்து அந்த டோல் சாவடி செயல்பட்டு வருவது அதிகமான தொழிற்சாலைகளை கொண்டுள்ள அப்பகுதி மக்களுக்கு, குறிப்பாக வேலைக்கு செல்ல கார்களை பயன்படுத்தி வரும் மக்களுக்கு பெரும் பொருளாதார சுமையை ஏற்படுத்தி வருவதாக மக்கள் கருத்து தெரிவித்துள்ளனர்.

Read More:Malaysia Nanban Tamil Daily on 7.3.2018


விவசாயிகளை கண்டுகொள்ளாத தமிழக அரசு- குற்றஞ்சாட்டும் உச்சநீதிமன்றம்

வறட்சியால் பாதிக்கப்பட்டு வரும் விவசாயிகளை கண்டுகொள்ளாமல் அலட்சியமாக இருந்து வருவதாக தமிழக அரசின் மீது உச்சநீதிமன்றம் குற்றம் சுமத்தியுள்ளது. வறட்சியால் பாதிக்கப்பட்டு தற்கொலை செய்துகொள்ளும் விவசாயிகளைக் காக்க உரிய நடவடிக்கை எடுக்காமல், தமிழக அரசு அலட்சிய மாக செயல்பட்டு வருவதாக உச்சநீதிமன்றம் கூறியுள்ளது. மக்களைக் காக்க வேண்டிய ஒரு மாநில அரசு, பாதிக்கப்பட்ட விவசாயிகளுக்கு தேவையான நிவாரணங்களை வழங்கி உதவாமல் இருப்பது எந்தவொரு அரசுக்கும் அழகல்ல என்றும் தமிழக அரசு மீது தொடர் குற்றச்சாட்டுகளை பதிவு செய்தது உச்சநீதி மன்றம். தொடர் தற்கொலைகள், பொருளாதார வீழ்ச்சி என வறட்சியால் பாதிக்கப்பட்ட விவசாயிகளுக்கு, இந்தக் காலத்தை இயற்கை பேரிடர் காலமாக அறிவித்து தகுந்த நிவாரண உதவிகளை விரைந்து வழங்க வேண்டுமெனவும், இதற்கு மேல் தமிழக அரசு மவுனம் காப்பது சரியல்ல என்றும் உச்சநீதிமன்றம் எச்சரித் துள்ளது.


1 கோடிப் பேர் மூன்றாவது தடுப்பூசி போட்டுக் கொண்டனர்

கோலாலம்பூர், ஜன. 21-

நாட்டு மக்கள் தொகையில் 42.7 விழுக்காட்டு பெரியவர்களுக்கு அதாவது ஒரு கோடியே 2 ஆயிரத்து 472 பேருக்கு மூன்றாவது தடுப்பூசி செலுத்தப்பட்டிருக்கிறது. நேற்று முன்தினம் ஒரே நாளில் மட்டும் 2 லட்சத்து 58 ஆயிரத்து 337 பெரியவர்களுக்கு மூன்றாவது தடுப்பூசி போடப்பட்டதாக சுகாதார அமைச்சின் கோவிட் நவ் அகப்பக்கம் தெரிவித்தது.

கடந்தாண்டு பிப்ரவரி 24ஆம் தேதி தடுப்பூசி போடும் பணி ஆரம்பமானது. அதன்படி நேற்று வரையில் 99.1 விழுக்காட்டு பெரியவர்கள் அல்லது 2 கோடியே 31 லட்சத்து 89 ஆயிரத்து 939 பேர் ஒரு தடவை தடுப்பூசி செலுத்திக் கொண்டனர். அதேசமயத்தில் 97.9 விழுக்காட்டு பெரியவர்கள் அதாவது 2 கோடியே 29 லட்சத்து 11 ஆயிரத்து 629 பேர் இரண்டு தடவை தடுப்பூசி செலுத்திக் கொண்டனர்.

இந்நிலையில் 12  முதல் 17 வயதுக்குட்பட்ட சிறார்களில் இதுவரை 90.9 விழுக்காட்டினர் அல்லது 28 லட்சத்து 62 ஆயிரத்து 422 பேர் முதல் தடவையும் 88.2 விழுக்காட்டினர் அல்லது 22 லட்சத்து 76 ஆயிரத்து 832 பேர் இரண்டு தடவையும் தடுப்பூசி போட்டுக் கொண்டனர். நேற்று முன்தினம் ஒரே நாளில் 2 லட்சத்து 64 ஆயிரத்து 635 பேருக்கு தடுப்பூசிகள் போடப்பட்டன. அவர்களில் 1981 பேர் முதல் தடவையும் 4,317 பேர் இரண்டாவது தடவையும் தடுப்பூசி போட்டுக் கொண்டனர்.


நெகிழிக் கழிவுகள் மலேசியாவில் குவிப்பு.  வங்காள தேச நெகிழிக் கழிவுகள்  கண்டுபிடிப்பு.

கிள்ளான்,

வங்காள தேசத்தில் இருந்து நெகிழிக் கழிவுகள் மலேசியாவிற்குள் கொண்டு வரக் கண்டுபிடிக்கப்பட்டிருக்கிறது. வெஸ்ட்போர்ட்டில்  நேற்று ஊடகத்துறை யினர் முன்னிலையில்  திறந்து காட்டப்பட்ட ஒன்பது கொள்கலன்களில் இந்த கொள்கலனும் ஒன்று. அந்த கொள்கலனின் முன்பகுதியில் மறுசுழற்சி செய்யப்படக்கூடிய  பழைய  பொருட்கள் வைக்கப்பட்டிருந்த நிலையில், உள்பகுதியில் குறுந்தட்டுகள்  (சிடி)  மறைத்து வைக்கப்பட்டிருக்க கண்டு பிடிக்கப்பட்டன.

Read More: Malaysia Nanban Tamil Daily on 29.5.2019


முல்லைத்தீவு பள்ளியில் குண்டு வெடிப்பு: 8 மாணவர்கள் மருத்துவமனையில் அனுமதி

முல்லைத்தீவு

இலங்கையின் வடக்கு கொக்கிளாய் முகத்துவாரம் எனும் பகுதியில் அமைந்துள்ள சிங்கள மகா வித்தியாலயத்தில் ஒரு குண்டு வெடிப்பு சம்பவம் இடம் பெற்றுள்ளது. பெரும் இடிபோல அதிர்ந்த இச்சம்பவத்தினால் மாணவர்கள் அச்சமடைந்து அங்கும் இங்கும் கலைந்தோடினர். இந்த அதிர்ச்சியில், 6 மாண விகளும் 2 மாணவர்களும் மயக்கமடைந்துள்ளனர்.

பள்ளி வளாகத்தினுள் உள்ள குப்பை மேடு ஒன்றுக்கு தீ வைத்தபோது அங்கு புதைக்கப்பட்டிருந்த வெடிபொருளே வெடித்திருக்கிறது. ய்த்த காலத்தில் பயன்படுத்தப்பட்டு நிலத்துள் புதைக்கப்பட்டிருக்கும் இந்த வெடிபொருள் வெடித்ததில் உயிரிழப்புக்களோ, இதர சேதங்களோ ஏற்படவில்லை. மயக்க மடைந்த மாணவர்கள் கிளிநொச்சி மாஞ்சோலை வைத்தியசாலையில் சிகிச்சைக்காக அனுமதிக்கப்பட்டுள்ளனர்.


வேகக் கட்டுப்பாட்டை இழந்த கார் தடம் புரண்டது!

வேகக் கட்டுப்பாட்டை இழந்த கார் தடம் புரண்ட சம்பவத்தில் காரோட்டுநர் அதிர்ஷ்டவசமாக உயிர் தப்பியுள்ளார்.இச்சம்பவம் நேற்று காலை 10 மணிக்கு நாடாளுமன்றத்தில் இருந்து கோலாலம்பூர் அனைத் துலக வாணிப மையத்திற்கு செல்லும் சாலையில் நிகழ்ந்தது.பொதுமக்களிடம் இருந்த தகவல் கிடைத்ததுடன் செந்தூல் தீயணைப்புப் படையைச் சேர்ந்த ஐந்து அதிகாரிகள் சம்பவ இடத்திற்கு விரைந்தனர். விபத்துக்குள்ளான காரில் இருந்து ஓட்டுநர் சொந்தமாக வெளியே வந்ததால் காரை வெட்ட வேண்டிய நிலை ஏற்படவில்லை என்று அதிகாரிகள் கூறினர். இச்சம்பவத்தால் நாடாளுமன் றத்திற்கு செல்லும் இரு வழி சாலைகளில் கடுமையான வாகன நெரிசல் ஏற்பட்டது என்பது குறிப்பிடத்தக்கது.


சீனாவில் கனமழை : நிலச்சரிவு, வெள்ளத்தில் சிக்கி பலர் உயிரிழப்பு

பெய்ஜிங் சீனாவில் தொடரும் கனமழையால் பல மாகாணங்கள் வெள்ளக்காடாகியுள்ளன. பல ஆயிரக்கணக்கான மக்கள் தங்களது வீடுகளையும், உடைமைகளையும் இழந்து பரிதவித்து வருகின்றனர். யுனான் மாகாணத்தில் கடந்த 18-ம் தேதி முதல் தொடர்ந்து கனமழை பெய்து வருகிறது. இதனால் அங்குள்ள சாலைகள் துண்டிக்கப்பட்டுள்ளன. தாழ்வான இடங்களில் வசிக்கும் மக்கள் மீட்கப்பட்டு பாதுகாப்பான இடங்களுக்கு அனுப்பப்பட்டுள்ளனர். நூற்றுக்கணக்கான வீடுகள் நிலச்சரிவு மற்றும் வெள்ளத்தில் சிக்கி இடிந்துவிட்டன. பல லட்சம் ஏக்கர் விளைநிலங்கள் முற்றிலுமாக பாழாகியுள்ளன. நீர் நிலைகள் நிரம்பி வழிவதால் அணைகள் உடையும் ஆபத்து ஏற்பட்டுள்ளது. ஜியாங்சங் நகரில் ஆற்றின் குறுக்கே உள்ள ரயில் தண்டவாளத்தை பாதுகாக்க 100 நீடி நீர்மட்டத்தை தாங்கி நிற்கும் அணையில் மிகுந்த எச்சரிக்கையோடு குண்டு வைத்து வெடிக்க செய்யப்பட்டது. மதகுகளை ஒட்டி காட் டாற்று வெள்ளம் போல மிகவும் ஆபத்தான நிலையில் தண்ணீர் வெளியேறுவதை தடுக்கவே இந்நடவடிக்கை எடுக்கப்பட்டது. நீரோட்ட இடைவெளி அதி கரித்து வேகம் குறைந்து மிக சுலபமாக தண்ணீர் வெளியேறும் என்பதே இதன் யுக்தி. வெள்ளம் மற்றும் நிலச்சரிவில் சிக்கிய இறந்தவர்களின் எண் ணிக்கை பலநூறை தாண்டியுள்ளது. ஏராளமானோர் மாயமாகியுள்ளனர். அவர்களை தேடும் பணி முடுக்கிவிடப்பட்டுள்ளது.


அல்தான்துயாவை நான் பார்த்ததே இல்லை.

கோலாலம்பூர்,

அல்தான்துயா ஷாரிபுவை தாம் பார்த்ததே இல்லை என்று டத்தோஸ்ரீ நஜீப் துன் ரசாக் நேற்று மீண்டும் தெரி வித்தார். கொலை செய்யப்பட்ட மங்கோலிய மாடல் அழகியின் உறவுக்காரப் பெண் நீதி மன்றத்தில் அளித்த வாக்கு மூலத்தை அவர் நிராகரித்தார்.“இது அவதூறானது, பொய். அவரை நான்...

Read More: Malaysia Nanban Tamil Daily on 24.1.2018


ரஸ்லாலின் எச்சரிக்கை வெறும் காலி டப்பா.

கோலாலம்பூர்,

1எம்.டி.பி. தொடர்பான அறிக்கைகள் வெளியிடுவதை நிறுத்திக் கொள்ளும்படி செப்புத்தே தொகுதி அம்னோ உதவித் தலைவர் டத்தோ முகமது ரஸ்லான் முகமது ரபீ எனக்கு விடுத்திருக்கும் எச்சரிக்கையானது வெறும் காலி டப்பா என்று புக்கிட் அமான் வர்த்தக குற்றப்புலனாய்வுத் துறை இயக்குநர் டத்தோ அமார் சிங் கூறியுள்ளார்.

Read More: Malaysia Nanban Tamil daily on 7.7.2018


மத மாற்றத்தால் பாதிக்கப்பட்ட குடும்பம்.

(துர்க்கா) சிரம்பான்,

இந்துவாக இருந்து இஸ்லாத்திற்கு மாறி, பிறகு மீண்டும் இந்துவாக மாறிய ஒரு குடும்பம் தற்போது ஆவண பிரச்சினையில் சிக்கி அல்லல்படுகிறது. ஒரு தனித்து வாழும் தாயான,   ஜுமா பிந்தி முகமட் யூசோப் என்ற ஜெயா ராமுலுவுக்கு மொத்தம் ஏழு பிள்ளைகள்.  இவரின் பெற்றோருக்கு சிவப்பு நிற அடையாள அட்டை. கடந்த 1975-ஆம் ஆண்டில் நீல நிற அடையாள அட்டை பெறுவதற்காக இவர்கள் இஸ்லாத்திற்கு மாறினர்.

Read More: Malaysia Nanban Tamil Daily on 20.8.2018


அரசியலில் அடுத்த அதிரடி... சென்னை வருகிறார் மம்தா பானர்ஜி

அரசியலில் அடுத்தகட்ட நகர்வாக எதிர்க்கட்சிகளின் ஆதரவை மேலும் அதிகரிக்க, சென்னை வருகிறார் மம்தா பானர்ஜி.

வட மாநிலங்களில் பா.ஜ.க-வின் கை மேலோங்கியிருப்பதால், அதை மாற்றியமைக்க மேற்கு வங்க முதல்வரும் திரிணமுல் காங்கிரஸ் கட்சி யின்  தலைவருமான மம்தா பானர்ஜி, மிகத் தீவிரமான முயற்சியில் ஈடுப்பட்டுவருகிறார். வரும் நாடாளுமன்றத் தேர்தலில், தேசிய அளவில் பா.ஜ.க-வை வீழ்த்துவதையே இவர் முக்கிய நோக்கமாகக் கொண்டுள்ளார். இதனால், எதிர்க்கட்சிகள் அனைத்தையும் ஒன்று திரட்டி, பா.ஜ.க-வுக்கு எதிராக வலுவான கட்சியாக மாற இவர் பல பணிகளை மேற்கொண்டுவருகிறார்.

முன்னதாக, தேசிய ஜனநாயகக் கூட்டணியில் இருந்து விலகிய தெலுங்கு தேசம் கட்சிக்கும், அவர்கள் பா.ஜ.க-வுக்கு எதிராகக் கொண்டுவர இருந்த நம்பிக்கையில்லாத்  தீர்மானத்துக்கும் மம்தா ஆதரவு அளித்தார். பின்னர், டெல்லி சென்ற மம்தா அங்கு தேசியவாத காங்கிரஸ் கட்சியின் தலைவர் சரத் பவார், தி.மு.க எம்.பி., கனிமொழி, சிவசேனா கட்சியின் எம்.பி., சஞ்சய் ராவத் உள்ளிட்டோரை சந்தித்துப் பேசினார். தொடர்ந்து, பா.ஜ.க-வின் அதிருப்தி தலைவர்களைச் சந்தித்து, அவர்களுடன் ஆலோசனை நடத்தினார்.

அரசியலில் அடுத்தகட்ட நகர்வாக, இரண்டு நாள் பயணமாக சென்னை வரவுள்ளார் மம்தா பானர்ஜி. ஏப்ரல் மாதம் 10 மற்றும் 11 தேதிகளில் வர இருக்கி றார். சென்னை வரும் இவர், தி.மு.க தலைவர் கருணாநிதியை நேரில் சந்தித்து நலம் விசாரிப்பார். மேலும் தி.மு.க செயல் தலைவர் மு.க ஸ்டாலி னுடன் ஆலோசனை நடத்துவார் என எதிர்பார்க்கப்படுகிறது.


பெடரர், முர்ரே முன்னேற்றம்!

மெல்பர்ன், ஜன. 18- ஆஸ்திரேலிய பொது டென்னிஸ் தொடரின் இரண்டாவது சுற்றுக்கு ஆன்டி முர்ரே, பெடரர் முன்னேறினார். நடப்பு ஆண்டின் முதலாவது கிராண்ட்ஸ்லாம் தொடரான ஆஸ்திரேலிய பொது டென்னிஸ், மெல்பர்னில் நடக்கிறது. இதன் ஆண்கள் ஒற்றையர் பிரிவு முதல் சுற்றில் உலகின் முதல் நிலை பிரிட்டனின் ஆன்டி முர்ரே, உக்ரைனின் மார்சென்கோ மோதினர். அபாரமாக ஆடிய முர்ரே 7-5, 7-6, 6-2 என்ற நேர் செட் கணக்கில் வெற்றி பெற்று இரண்டாவது சுற்றுக்கு முன்னேறினார். மற்றொரு போட்டியில் சுவிட்சர்லாந்தின் ரோஜர் பெடரர் 7-5, 3-6, 6-2, 6-2 என்ற செட் கணக்கில் ஆஸ்திரியாவின் மெல்சரை தோற்கடித்தார். ஜப்பானின் கெய் நிஷிகோரி 5-7, 6-1, 6-4, 6-7, 6-2 என்ற கணக்கில் ரஷ்யாவின் ஆன்ட்ரி கஸ்னட்சோவை போராடி வென்றார். சுவிட்சர்லாந்தின் வாவ்ரின்கா 4-6, 6-4, 7-5, 4-6, 6-4 என சுலோவாகியாவின் மார்டின் கிலிசனை போராடி தோற்கடித்தார். மற்ற முதல் சுற்றுப் போட்டிகளில் செக்குடியரசின் தாமஸ் பெர்டிச், குரோஷியாவின் மரின் சிலிச், பிரான்சின் ஜோ வில்பரைட் சோங்கா, அமெரிக்காவின் ஜான் இஸ்னர், சாம் குயரே, ஜாக் சாக், இஸ்ரேலின் டுடி சிலா உள்ளிட்டோர் வெற்றி பெற்று இரண்டாவது சுற்றுக்குள் நுழைந்தனர்.


மிரட்டலான சப்.இன்ஸ்பெக்டராக ஆதி

தமிழில் மிருகம், ஈரம், அரவாண் என பல படங்களில் நாயகனாக நடித்தவர் ஆதி. அதையடுத்து சில வருடங்கள் படங்கள் இல்லாமல் தெலுங்கில் நடித்து வந்த அவர் பின்னர் யாகவராயினும் நாகாக்க, மரகத நாணயம் ஆகிய படங்களில் நடித்து மீண்டும் தமிழில் என்ட்ரி கொடுத்தார். அதையடுத்தும் பட வாய்ப்புகள் இல்லாததால் மீண்டும் தெலுங்கிற்கு சென்று நடித்து வருகிறார்.

அதோடு சமந்தா நடித்து வரும் யுடர்ன் படத்தின் மறுப்பதிப்பிலும் நடிக்கிறார். இந்த படத்தில் சமந்தா புலனாய்வு நிருபராக நடிக்க அதிரடி சப் இன்ஸ்பெக்ட ராக நடிக்கிறார் ஆதி. யுடர்ன் கன்னட படத்தில் அந்த இன்ஸ்பெக்டர் கதாபாத்திரத்தில் நடித்த ரோஜர் நாராயணனின் நடிப்பில் இருந்து மாறுபட்ட மிரட்ட லான நடிப்பை வெளிப்படுத்தி வருகிறாராம் ஆதி. இந்த படத்தின் இரண்டாம் கட்ட படப்பிடிப்பு நேற்று முதல் தொடங்கியுள்ளது.


உண்மையை சொல்ல எச்.ராஜாவுக்கு ஒரு வாய்ப்பு கொடுக்க வேண்டும்: தமிழிசை சவுந்தரராஜன்

நீதிமன்றத்தை அவதூறாக பேசிய புகாரை தாமாக முன்வந்து விசாரிக்க முடிவு செய்த சென்னை உயர்நீதிமன்றம், எச்.ராஜாவை நேரில் ஆஜராக உத்தரவிட்டுள்ளது. எச்.ராஜா மீது உரிய நடவடிக்கை எடுக்க வேண்டும் என்று அரசியல் கட்சித் தலைவர்கள் வலியுறுத்தி வருகின்றனர்.

இந்த நிலையில் தாம்பரத்தில் செய்தியாளர்களிடம் பேசிய பாஜக மாநிலத் தலைவர் தமிழிசை சவுந்திரராஜன், பெரியார் சிலை அவமதிப்பு செய்யப்ப ட்டதற்கும், பாஜகவுக்கும் எந்த தொடர்பும் இல்லை. தமிழகத்தில் பாஜக நாகரிக அரசியலை செய்து வருகிறது. மாற்று கருத்து கொண்டிருந்தாலும் சிலை அவமதிக்கப்பட்டது கண்டிக்கத்தது. நீதிமன்றம் குறித்த அவதூறு கருத்தை ராஜா மறுத்துள்ளார். உண்மையை சொல்வதற்கு ராஜாவுக்கு ஒரு வாய்ப்பு கொடுக்க வேண்டும் என்றார்.


சிறுவர்களுக்கிடையே தகராறு... சிறுமியை கட்டையால் அடித்துக் கொன்ற பெண்..!

பள்ளி சிறுவர்களுக்கிடையே நடந்த தகராறு காரணமாக, சிறுவனின் சகோதரியான 3ம் வகுப்பு பள்ளி மாணவியை உருட்டுக்கட்டையால் அடித்து கொலை செய்த இரக்கமற்றப் பெண்ணை வழக்குப் பதிவு செய்து கைது செய்து மதுரை மத்திய சிறையில் அடைத்தனர் போலீசார்.

இராமநாதபுரம் மாவட்டம் கடலாடி அருகேயுள்ள மங்களம் கிராமத்தினை சேர்ந்தவர் விவசாயி முருகவேல் அழகுஜோதி தம்பதியினர். இவர்களுடைய 2 மகன்களும், ஒரு மகளும் அருகிலுள்ள ஊராட்சி ஒன்றிய தொடக்கப்பள்ளியில் கல்வி பயின்று வருகின்றனர். அதே ஊரில் வீட்டின் அருகே இருந்த செல்வராஜூவிற்கும் இவரது குடும்பத்திற்கும் நீண்ட காலமாக இடப்பிரச்சனை இருந்து வந்துள்ளது.

இவ்வேளையில், சமீபத்தில் செல்வராஜூவின் குழந்தைகளுக்கும், முருகவேல் குழந்தைகளுக்கும் வீட்டின் அருகே சண்டையிட்டுள்ளனர். சிறுவர்கள் தகராறு பெரியவர்கள் தகராறு ஆக, செல்வராஜூவிற்கு ஆதரவாக அவரது உறவினர் கார்த்திக்கின் மனைவி சந்திராவும் சண்டையிட்டிருக்கின்றார். " அவர்கள் இரு குடும்பத்திற்குமான சண்டையில் உன்னுடைய தலையீடு எதற்கு..?" என சந்திராவினை ஊரார்க் கண்டிக்க பிரச்சனை அப்பொழுது சுமூகமாகியுள்ளது.

ஆனால் ஆத்திரம் தீராத சந்திரா, ஞாயிற்றுக்கிழமையன்று கடைத்தெருவிற்கு சென்ற மூன்றாம் வகுப்பு படிக்கும் முருகவேலின் மகள் விஜய லெட்சுமியை தன்னுடைய வீட்டிற்கு இழுத்து வந்து உருட்டுக்கட்டையால் தாக்க மயங்கியுள்ளார் அச்சிறுமி. மயங்கி விழுந்த சிறுமி விஜயலெட்சுமியை மேல் சிகிச்சைக்காக மதுரை அரசு மருத்துவமனையில் அனுமதிக்கப்பட்ட நிலையில் சிகிச்சை பலனின்றி  உயிரிழந்தார்.

இதுகுறித்து தந்தை முருக வேல் அளித்த புகாரின் பேரில் முதுகுளத்தூர் டி, எஸ்,பி, சண்முகசுந்தரம்(பொ) உத்தரவின் பேரில் கடலாடி இன்ஸ்பெக்டர் இளவரசு வழக்கு பதிந்து கொலையாளி சந்திராவை கைது செய்து மதுரை சிறைக்கு அனுப்பி வைத்தார். ஆத்திரத்தில் ஏழு வயது சிறுமியை அடித்துக்கொலை செய்த இச்சம்பவம் இப்பகுதியில் பெரும் பரபரப்பை ஏற்படுத்தியுள்ளது.


கொழும்பு,

மாகாணசபை தேர்தலை உரிய காலத்தில் நடத்த முடியாவிட்டால் தேர்தல்களை நடத்த வேண்டிய அவசியம் இல்லை. மாகாணசபைகள் தேவையில்லை என கருதினால் அரசியல் அமைப்பில் இருந்து மாகாணசபை முறையை நீக்க வேண்டும் என தேர்தல்கள் ஆணையாளர் மகிந்த தேசப்பிரிய ரிவித்துள்ளார்.

எந்த தேர்தல் முதலில் இடம்பெற வேண்டும் என்பதில் விவாதம் செய்ய வேண்டிய அவசியம் இல்லை. முதலில் மாகாணசபை தேர்தலை நடத்த வேண்டும். மாகாண சபை தேர்தலுக்கு பின் இதர தேர்தல்களை நடத்த முடியும். எனவே  வரும் நவம்பர் மாதம் 10ஆம் தேதிக்கு முன் மாகாண சபை தேர்தல் நடத்தப்படாவிட்டால் தேர்தல் ஆணைக் குழுவின் தலைவர் பதவியை விட்டு விலகப் போவதாகவும் அவர் மீண்டும் நினைவூட்டியுள்ளார்.


ஆர்.கே.நகரில் பணப்பட்டுவாடா: தேர்தல் அதிகாரியிடம் ஓ.பி.எஸ். அணி - பா.ஜனதா புகார்

ஆர்.கே.நகர் தொகுதி இடைத்தேர்தலில் பிரசாரம் சூடுபிடித்துள்ளது. இந்த நிலையில் அங்கு வாக்காளர்களுக்கு பணப்பட்டு வாடா செய்ததாக புகார்கள் எழுந்துள்ளன.இது குறித்து தமிழக பா.ஜனதா தலைவர் தமிழிசை சவுந்தரராஜன் இன்று தமிழக தேர்தல் அதிகாரி ராஜேஷ் லக்கானியை சந்தித்து புகார் மனு கொடுத்தார். அதில், ஆர்.கே.நகர் தொகுதியில் வாக்காளர்களுக்கு பணப்பட்டுவாடா செய்யப்படுகிறது. அதை தடுத்து நேர்மையான முறையில் தேர்தல் நடத்த வேண்டும் என கூறப்பட்டுள்ளது.அதன் பின்னர் டாக்டர் தமிழிசை சவுந்தரராஜன் நிருபர்களுக்கு பேட்டி அளித்தார். அப்போது அவர் கூறியதாவது:- ஆர்.கே.நகர் தொகுதியில் அ.தி.மு.க.வின் 2 பிரிவுகளும், தி.மு.க.வும் பணப்பட்டுவாடாவில் ஈடுபட்டுள்ளனர். வேறு வேறு விதமாக அங்கு பணப்பட்டு வாடா நடைபெறுகிறது. பரிசு பொருட்களும் வழங்கப்படுகிறது. அதிக அளவில் அதிகாரிகள் நியமிக்கப்பட்டாலும் அங்கு பணப்பட்டுவாடா நடக்கிறது. ஏழை மக்களின் வறுமையை பயன்படுத்தி கொள்ள நினைக் கிறார் கள்.வீடுகளில் அடையாள குறியிட்டு தேர்தல் முடிந்ததும் குலுக்கல் முறையில் வீடு தருவதாக கூறி வாக்கு கேட்கிறார்கள். இது ஒரு அபாயகரமான வாக்குறுதி. பணப்பட்டுவாடா செய்ததாக டி.டி.வி தினகரனின் அ.தி.மு.க அம்மா கட்சியை சேர்ந்தவர்கள்தான் அதிக அளவில் பிடிபட்டிருக்கிறார் கள். மறைந்த முதல்-அமைச்சர் ஜெயலலிதாவின் பெயருக்கு களங்கம் ஏற்படுத்துகிறார்கள். இந்திய தேர்தல் வரலாற்றில் இல்லாத அளவுக்கு நம்பிக்கைக்குரிய தேர்த லாக நடத்தப்படும் என தேர்தல் கமி‌ஷன் தெரிவித்துள்ளது. அதிகாரிகள் அதிக அளவில் நியமிக்கப்பட்டாலும் பணப்பட்டு வாடா நடந்து கொண்டு தான் இருக்கிறது. பணப்பட்டுவாடா செய்வதை நாங்கள் ஆதார பூர்வமாக தேர்தல் கமி‌ஷனிடம் புகாராக கொடுத்துள்ளோம். தேர்தல் நேர்மையான முறையில் நடக்க வேண்டும்.பணப்பட்டுவாடா நடப்பதை தடுக்கவேண்டும் அதை கட்டுப்படுத்த வேண்டும். இல்லாவிட்டால் தேர்தலை ரத்து செய்ய வேண்டும். இவ்வாறு அவர் கூறினார். தமிழக தேர்தல் அதிகாரி ராஜேஷ் லக்கானியை ஓ.பி.எஸ் அணியை சேர்ந்த மைத்ரேயன், கே.பி. முனுசாமி ஆகியோர் சந்தித்தனர். அப்போது ஆர்.கே. நகர் தொகுதியில் பணப்பட்டுவாடா நடப்பதாகவும், அதை தடுக்க வேண்டும் என்றும் தெரிவிக்கப்பட்டுள்ளது.


மே 17 இயக்கத்தின் திருமுருகன் காந்திக்குக் காவல் நீட்டிப்பு!

குண்டர் சட்டத்தின் கீழ் கைது செய்யப்பட்டிருந்த மே 17 இயக்கத்தின் ஒருங்கிணைப்பாளர் திருமுருகன் காந்தியின் நீதிமன்றக் காவல் நீட்டிக்கப்பட் டுள்ளது. சென்னை மெரினாவில் தடையை மீறி நடந்த முள்ளிவாய்க்கால் நினைவேந்தல் நிகழ்ச்சியின்போது மே 17 இயக்கத்தின் ஒருங்கிணைப்பாளர் திரு முருகன் காந்தி, தமிழர் விடியல் கட்சியைச் சேர்ந்த டைசன், இளமாறன் மற்றும் அருண்குமார் ஆகியோர் கைது செய்யப்பட்டு புழல் சிறையில் அடைக் கப்பட்டனர். இதனிடையே, மே 29-ம் தேதி நான்குபேரும் குண்டர் சட்டத்தில் கைது செய்யப்பட்டனர். இந்நிலையில், ஐஓசி அலுவலகம்மீது கல்வீசியதாகத் தொடரப்பட்ட வழக்கில் திருமுருகன், தமிழர் விடியல் கட்சியைச் சேர்ந்த டைசன், இளமாறன் ஆகியோரைக் காவல்துறையினர் மீண்டும் கைது செய்தனர். இதுதொடர்பான வழக்கில் ஜூன் 14-ம் தேதி வரை காவல் நீட்டிப்பு செய்யப்பட்டது. தற்போது சிறையில் தண்டனை பெற்றுவரும் திருமுருகன் காந்தி உள்பட மூவருக்கான நீதிமன்றக் காவல் ஜூலை மாதம் 12-ம் தேதி வரை நீட்டிக்கப்பட்டுள்ளது.


காதலனை தேடி இலங்கை வந்த சீன யுவதி

இலங்கையை சேர்ந்த இளைஞனை நான்கு வருடங்களாக காதலித்த சீன யுவதி ஒருவர், இளைஞனை தேடி இலங்கைக்கு வந்துள்ள சம்பவம் நாவலப் பிட்டி பிரதேசத்தில் நடந்துள்ளது. சீன யுவதி ஜப்பானில் ஒரு தனியார் நிறுவனத்தில் தொழில் புரிந்து வந்தார்.அப்போது தென் கொரியாவில் தொழில் புரிந்தத இலங்கை இளைஞன் ஒருவர் ஜப்பானுக்கு சென்றிருந்த போது இருவருக்குள்ளும் காதல் மலர்ந்தது. இலங்கைக்கு சென்று மீண்டும் உங்களை திருமணம் செய்து கொள்வதாக இளைஞன் வாக்குறுதியளித்துள்ளார். அதன்படி நம்பி ஏமாந்த சீன யுவதி இலங்கைக்கு அந்த பையன் வீட்டுக்குச் சென்றுள்ளார். தன்னை திருமணம் செய்து கொள்ளுமாறு கேட்டுள்ளார். இளைஞன் அதற்கு மறுப்பு தெரிவித் ததை தொடர்ந்து யுவதி நாவலப்பிட்டி பொலிஸ் நிலையத்தில் முறைப்பாடு செய்துள்ளார். இது குறித்து கருத்து வெளியிட்டுள்ள சீன யுவதி,“ நான் நான்கு வருடங்களாக இவரை காதலித்து வருகிறேன். திருமணம் செய்வதாக வாக்குறுதி வழங்கியதால், நாங்கள் நெருங்கி பழகினோம். இலங்கை சென்று திரும்பியதும் திருமணம் செய்து கொள்வதாக கூறினார்.அவர் வரவில்லை. இதனால், நான் அவரை தேடி வந்தேன். அவர் இல்லாமல் என்னால் வாழ முடியாது. அவரை என் உயிரை விட அதிகமாக நேசிக்கின்றேன். எப்படியாவது அவரை எனக்கு திருமணம் செய்து வையுங்கள். அவருக்காகவே நான் இலங்கை வந்தேன். நான் அவரது வீட்டுக்கு சென்ற போது என்னை அவர் புறக்கணித்தார். வெளியில் சென்று எங்கே தங்கி விட்டார். அவர் வரும் வரை நான் வீட்டில் காத்திருந்தேன்.எனினும் அவர் வரவில்லை. அவரது தாயும் தந்தையும் நல்லவர்கள். என்னை நன்றாக உபசரித்தனர்“ எனக் கூறியுள்ளார். இது தொடர்பாக இளைஞன் தெரிவிக்கையில்,“சீனப் பெண்ணை திருமணம் செய்வதில் எனக்கு விருப்பம். எனினும் திருமணம் செய்த பின்னர் இலங்கை யில் வசிக்க அவர் விரும்பவில்லை. அது மாத்திரமல்ல நாவலப்பிட்டியில் உள்ள சொத்துக்களை விற்பனை செய்து விட்டு பணத்தை எடுத்துக்கொண்டு அவருடன் அவரது நாட்டில் குடியேற வருமாறு கூறுகிறார். சொத்துக்களை விற்பனை செய்ய எனக்கு விரும்பமில்லை. நான் என் பெற்றோரை கவனிக்க வேண்டும். இலங்கையில் குடியேற விரும்பினால், நான் திருமணம் செய்து கொள்வேன். இல்லையென்றால் முடியாது” என இளைஞன் கூறியுள்ளார். சீனாவில் பெற்றோர் தனியாக வசிப்பதால், அவர்களை தனித்து விட முடியாது எனக் கூறி இளைஞனின் யோசனைக்கு யுவதி மறுப்பு தெரிவித்துள்ளார். இதனையடுத்து பொலிஸ் முறைப்பாட்டை திரும்ப பெற்ற யுவதி, இலங்கையில் இருந்து புறப்பட்டுச் செல்லும் வரை இளைஞனின் வீட்டில் தங்கியிருக்க அவரது வீட்டுக்கு சென்றதாக நாவலப்பிட்டி பொலிஸார் கூறியுள்ளனர்.


நெடுந்தீவு அருகே தமிழக மீனவர்கள் 5 பேரை கைது செய்தது இலங்கை கடற்படை

ராமேஷ்வரம், கடந்த 61 நாட்கள் மீன் பிடி தடைக்காலம் அமலில் இருந்ததால், விசைப்படகு மீனவர்கள் கடலுக்கு செல்லவில்லை. இந்த நிலையில் தடைக் காலம் முடிந்து கடந்த 14-ந் தேதி இரவு மீனவர்கள் கடலுக்கு மீன்பிடிக்க சென்றனர். இதற்கிடையே இந்திய மீனவர்கள் எல்லை தாண்டி வந்து மீன்பிடித்தால் கைது செய்வோம் என இலங்கை மீன்வளத்துறை அமைச்சர் மற்றும் கடற் படையினர் எச்சரித்தனர்.அவர்களது எச்சரிக்கையை தொடர்ந்து ராமேசுவரம், பாம்பன், மண்டபம், கோட்டைபட்டினம் உள்ளிட்ட பல கிராமங்களை சேர்ந்த விசைப்படகு மீனவர்கள் பாக்ஜலசந்தி பகுதிக்கு செல்வதை தவிர்த்தனர். மன்னார் வளைகுடா கடல் பகுதிக்கு மீன்பிடிக்க சென்றனர். இருப்பினும் சிலர் வழக்கம்போல் நெடுந்தீவு பகுதிக்கு சென்று மீன்பிடிக்கும் பணியில் ஈடுபட்டனர். அவர்கள் நள்ளிரவில் கடலில் வலையை விரித்து மீனுக்காக காத்திருந்தனர்.அப்போது அங்கு இலங்கை கடற்படையினர் ரோந்து கப்பல்களில் வந்தனர். அவர்கள், “இது எங்கள் எல்லை பகுதி. இங்கு மீன்பிடிக்ககூடாது” என எச்சரித்தனர். இதனை தொடர்ந்து தமிழக மீனவர்கள் அங்கிருந்து அவசர அவசரமாக புறப்பட்டனர். அப்போது ஒரு விசைப்படகையும், அதில் இருந்த 5 மீனவர்களையும் இலங்கை கடற்படையினர் சிறைபிடித்தனர். கைது செய்யப்பட்ட 5 மீனவர்கள் காங் கேசன் துறைமுகம் அழைத்து செல்லப்பட்டனர். அங்கு அவர்களிடம் விசாரணை நடைபெறுகிறது. சிறை பிடிக்கப்பட்ட மீனவர்கள் யார் என்ற விவரம் தெரிய வில்லை.


காணாமல் போன மகன் கிடைத்துவிட்டார்!

(சிப்பாங்) பள்ளிக்குச் சென்ற தமது மகன் நான்கு நாட்களாகியும் வீடு திரும்பாதது தொடர்பில் அதிர்ச்சியில் உறைந்திருந்த குடும்பத்தினர் நேற்று இரவு இன்ப அதிர்ச்சியில் மிதந்தனர். இங்குள்ள சுங்கை பீலேக் இடை நிலைப்பள்ளியில் இரண்டாம் படிவம் பயிலும் மாணவர் விக்னேஸ் ராவ் த/பெ வாசகம் வயது (14) என்பவர் இம்மாதம் ஏப். 3ஆம் தேதியன்று நண்பகல் 12.40 மணியளவில் எண்.48 தாமான் ஸ்ரீ மெர்பாவ், சுங்கை பீலேக் எனும் தமது இல்லத்திலிருந்து பள்ளிக்குச் செல்வதாக கூறிவிட்டுச் சென்றவர் நான்கு நாட்களாகிவிட்ட நிலையில் வீடு திரும்பவில்லை என தந்தை வாசகம் என்பவர் இங்குள்ள போலீஸ் நிலையத்தில் புகார் செய்திருந்ததுடன் இச்செய்தி நேற்றைய மலேசிய நண்பன் நாளேட்டிலும் வெளியிடப் பட்டிருந்தது. தன்மகன் கிடைத்த தகவல் குறித்து மலேசிய நண்பனிடம் தொடர்பு கொண்டு விளக்கமளித்த அவர், நான் நேற்று இரவு கிள்ளானில் உள்ள என் தமக் கையை தொடர்பு கொண்டு மகன் விக்னேஸ்வரன் காணாதது தொடர்பாக விவரித்தேன். அப்போது எனக்கு ஒரு ஆலோசனை தோன்றியது. அதன்படி உடனடியாக கிள்ளான் மருத்துவமனைக்குச் சென்று ஒருதடவை பார்க்குமாறு கேட்டுக்கொண்டேன். அவர் நள்ளிரவு 12.00 மணியளவில் மருத்து வமனைக்குச் சென்று அங்கு விசாரித்தபோது அங்குள்ள அவசரப் பிரிவு பகுதியில் சோர்வுற்ற நிலையில் அமர்ந்திருந்த விக்னேஸ்வரனை கண்டதாக அவர் தகவல் தெரிவித்தார் என்றார். இதுதொடர்பாக மேலதிக தகவல்களை வழங்க வாசகம் மறுத்துவிட்டார்.


நான் 2 குழந்தைகளுக்கு தாய் என்று தெரிந்தும் எனக்கு பாலியல் தொல்லை: பிரபல பாடகி புகார்

அமெரிக்க சினிமா தயாரிப்பாளர் ஹெர்வி மீதான குற்றச்சாட்டிற்கு பின் உலகம் முழுவதும் நடைபெற்ற பல்வேறு பாலியல் வன்முறைகள் வெளிச்சத்திற்கு வந்து கொண்டு இருக்கின்றன. #MeToo என்ற ஹேஸ்டேக் மூலம் பல பெண்கள் தங்களுக்கு நேர்ந்த கொடுமையான அனுபவங்கள் குறித்து மனம்திறந்து பேசி வருகின்றனர். சினிமா துறை என்று சுருக்காமல் அனைத்து துறைகளில் பணிபுரியும் பெண்கள் தாங்கள் சந்தித்த கொடு மைகள் குறித்து பதிவிட்டு வருகின்றனர்.

#MeToo மூலம்  பாலியல் தொல்லை குறித்து நடிகைகள் ஒவ்வொருவராக முன்வந்து பேசத் துவங்கியுள்ளனர். இந்நிலையில் 36 வயதாகும் பாகிஸ்தானை சேர்ந்த பாடகி மீஷா ஷஃபி பாலியல் தொல்லை குறித்து டுவீட்டியுள்ளார்.பாகிஸ்தானை சேர்ந்த பாடகர் அலி ஜாபர் மீது தான் அவர் புகார் தெரிவித்துள்ளார். இது குறித்து அவர் டுவிட்டரில் கூறியிருப்பதாவது,நான் பிரபலமாக இருந்தாலும் ஒரு பெண்ணாக சில விஷயங்கள் பற்றி பேசுவது மிகவும் கடினமாக உள்ளது. அதிலும் குறிப்பாக பாலியல் தொல்லை. பிரபலமான பாடகியான எனக்கே இது நடந்தால் இந்த துறைக்கு வர விரும்பும் எந்த பெண்ணுக்கும் இது நடக்கலாம் என்பதே என் கவலை.

என் சக பாடகர் அலி ஜாபர் எனக்கு ஒன்று அல்ல பல முறை பாலியல் தொல்லை கொடுத்துள்ளார். இது நான் இந்த துறைக்கு வந்த புதிதிலோ அல்லது இளம் பருவத்திலோ நடக்கவில்லை. நான் பிரபலமான பிறகு, இரண்டு பிள்ளைகளுக்கு தாயான பிறகு நடந்துள்ளது.பாலியல் தொல்லைக்கு ஆளானது எனக்கும், என் குடும்பத்தாருக்கும் மன வேதனையை அளித்துள்ளது. அலியை எனக்கு பல ஆண்டுகளாக தெரியும். அவருடன் சேர்ந்து நான் பல மேடைகளில் பாடியுள்ளேன். அவரின் செயலால் அதிர்ச்சி அடைந்துள்ளேன்.

இது போன்ற விஷயங்கள் நடந்தால் அமைதியாக இருக்கும் கலாச்சாரத்திற்கு முற்றுப்புள்ளி வைத்து நான் பேசியுள்ளேன். இதன் மூலம் என்னை பார்த்து இளம் பெண்களும் வாய் மூடி அமைதி காக்காமல் துணிந்து பேசுவார்கள் என்று நம்புகிறேன் என்று தெரிவித்துள்ளார் மீஷா.


புதுச்சேரி முன்னாள் முதல்வர் ராமசாமி காலமானார்

புதுச்சேரி முன்னாள் முதல்வர் ராமசாமி, உடல் நலக்குறைவு காரணமாக மரணம் அடைந்துள்ளார். அவருக்கு வயது 85. அவர் கடந்த 1972 மற்றும் 1974 ஆண்டுகளில், அ.தி.மு.க ஆட்சியில் முதல்வராக பதவி வகித்தவர். அதாவது, கடந்த 1974-ல் 11 நாட்களும், 1978 -ல் 15 மாதங்களும் முதல்வராக பதவி வகித்தவர். தற்போது காங்கிரஸ் கட்சியில் சிறப்பு அழைப்பாளராக உள்ளார். இதற்டையே, வயது முதிர்வின் காரணமாகவும், உடல்நலக்குறைவு காரணமாகவும், இன்று காலை அவர் உயிரிழந்தார். இதையடுத்து, ராமசாமியின் மறைவுக்கு, அரசியல் கட்சித் தலைவர்கள் இரங்கல் தெரிவித்து வருகின்றனர். இந்நிலையில், ராமசாமியின் இறுதிச் சடங்கு, அவரது சொந்த ஊரான காரைக்காலில் இன்று நடக்கிறது.


சுங்கை  துவா  வீடமைப்புத் திட்டத்தில் பல ஆயிரம் வெள்ளியை இழந்த இந்தியர்கள்.

பத்துகேவ்ஸ் அருகில் சுங்கை துவாவில் குறைந்த விலையில் வீடமைப்புத்திட்டம் உருவாக்கப்படுவதாக வெளியான தகவலை நம்பி ஆயிரக்கணக்கில் பணம் செலுத்திய 400 க்கும் மேற்பட்ட இந்தியர்கள், அந்த வீடமைப்புத்திட்டம் உருவாகாததைக் கண்டு நேற்று கொதித்து எழுந்தனர். மொத்தம் 450 பேர் தலா 10 ஆயிரம் வெள்ளி முதல் 63 ஆயிரம் வெள்ளி வரை முன்பணம் செலுத்தியதாக கூறப்படுகிறது. இவர்களில் 90 விழுக் காட்டினர் இந்தியர்கள் ஆவர். இரண்டு வருடத்திற்குள் வீடமைப்புத்திட்டம் உருவாகிவிடும் என்று கூறப்பட்ட ஆசை வார்த்தைகளை நம்பி, பலர் முன் பணம் செலுத்தியுள்ளனர். ஆனால், வீடமைப்புத்திட்டம் உருவாகவிருப்பதாக தங்களுக்கு காட்டப்பட்ட பகுதியில் இதுவரையில் ஒரு செங்கல்கூட நகர்த்தப்படாமல் இருப்பதை கண்டு மக்கள் வெகுண்டு எழுந்துள்ளனர். இது தொடர்பான விளக்கக் கூட்டம் நேற்று இங்குள்ள ஹோட்டல் ஒன்றில் நடத்தப்பட்ட போது, பணம் போட்டவர்களின் சரமாரியான கேள்விகளுக்கு பதில் சொல்ல முடியாமல் சம்பந்தப்பட்ட கூட்டுறவுக்கழக பொறுப்பாளர்கள் திணறினர். இதனால் பெரும் சலசலப்பு ஏற்பட்டது. கோலாலம்பூர் மஜ்முக் தொழிலாளர் கூட்டுறவுக் கழகம், பியோகோன் லேண்ட் சொத்துடைமை நிறுவனம் ஆகியவை இணைந்து சுங்கைத் துவாவில் மாபெரும் வீடமைப்புத் திட்டத்தை அறிமுகம் செய்தன. புகழ் பெற்ற ஒரு மேம்பாட்டு நிறுவனத்தின் முகவர்களாக கூட்டுறவுக் கழகமும், பியோகோன் லேண்ட் சொத்துடைமை நிறுவனமும் மக்களுக்கு அவ் வீடுகளை விற்பதற்கான நடவடிக்கைகளை மேற்கொண்டன. இரண்டு, மூன்று மாதிரி வீடமைப்புத் திட்டத்தை கொண்டு சுங்கைத் துவாவில் பிரமாண்ட திட்டம் உருவாக்கப்படவுள்ளது. அதுவும் குறைந்த விலையில் வீடுகள் கட்டப்படவுள்ளன என்று அக்கூட்டுறவுக் கழகம் விளம்பரம் செய்தது. கூட்டுறவுக் கழகத்தில் விளம்பரங்களை நம்பி நூற்றுக்கணக்கான (450க்கும் மேற்பட்டோர்) மக்கள் அங்கு வீடுகளை வாங்க முன் பணம் செலுத் தியுள்ளனர். திட்டமிட்டப்படி வீடுகள் கட்டி முடிக்கப்பட்டு முறையாக ஒப்படைக்கப்படும் என மக்கள் நம்பினர். ஆனால் இரண்டு ஆண்டுகள் ஆகியும் அவ் வீடுகளை கட்டுவதற்கான அடித்தளம் கூட அமைக்கப்படவில்லை என்றதும் மக்களிடையே பெரும் ஆட்சேபம் ஏற்பட்டது. இதனால் தொடர்ந்து சம்பந்தப்பட்ட கூட்டுறவுக் கழகம் உட்பட மேம்பாட்டு நிறுவனங்கள் மீது போலீஸ் புகார்களை செய்தனர். மக்கள் எதிர்நோக்கும் பிரச்சினைக்கு உரிய தீர்வு காண வேண்டும் என்ற நோக்கில் சிறப்புக் கூட்டம் ஒன்று நேற்று ஏற்பாடு செய்யப்பட்டிருந்தது. கோலாலம்பூர் மஜ்முக் தொழி லாளர் கூட்டுறவுக் கழகத்தின் தலைவர் மாறன், பியோகோன் லேண்ட் சொத்துடைமை நிறுவனத்தைச் சேர்ந்த சுமதி, வழக்கறிஞர்கள் சீலன், சுரேஷ் ராமன் ஆகியோர் கலந்து கொண்டு மக்களுக்கு விளக்கமளிக்க தொடங்கினர். கூட்டுறவுக் கழகத்தின் தலைவர் மாறன், சம்பந்தப்பட்ட மேம்பாட்டு நிறுவனத்தின் முகவராக தான் கழகம் செயல்பட்டது. மக்களிடம் இருந்து வசூலிக் கப்பட்ட 17 லட்சத்து 41 ஆயிரத்து 250 வெள்ளி முறையாக மேம்பாட்டு நிறுவனத்தினரிடம் ஒப்படைக்கப்பட்டது. ஆனால் அந்நிறுவனம் இதுநாள் வரை வீடுகளை கட்ட தொடங்காமல் காலம் தாமதித்து வருகின்றது. இது குறித்து பல பேச்சுவார்த்தைகளையும் நாங்கள் மேற்கொண்டு வருகிறோம். தற்போது சம்பந்தப்பட்ட மேம்பாட்டு நிறுவனத்தின் மீது வழக்கும் பதிவு செய்யப்பட்டுள்ளது. ஆகவே மக்கள் சற்று பொறு மைக் காக்க வேண்டும். திட்டமிட்டப்படி அவ்வீடுகள் கட்டி முடிக்கப்பட்டு முறையாக ஒப்படைக்கப்படும். எனது வாக்குறுதியை நம்பும் மக்கள் அமைதியாக இருக்கலாம். நம்பிக்கை இல்லாதவர்கள் தங்களின் பணத்தை திரும்பி பெற்றுக் கொள்ளலாம். அப் பணத்தை பெற 2 மாதங்கள் ஆகும் என்று மாறன் மக்கள் மத்தியில் அறிவித்தார். மாறனின் அறிவிப்பை கேட்டு திரண்டிருந்த 300க்கும் மேற்பட்ட மக்கள் கோபத்தில் கொதித்தனர். வீடுகள் கட்டித் தரப்படும் என நம்பி இனியும் எங்களால் ஏமாற முடியாது. நாங்கள் கொடுத்த பணத்தை உடனடியாக திருப்பி ஒப்படைக்க வேண்டும். அது வும் இன்றே ஒப்படைக்க வேண்டும் என்று பாதிக்கப்பட்ட மக்கள் கூறினர். உடனடியாக பணம் செலுத்த முடியாது. சற்று கால அவகாசம் வேண்டும் என மாறன் கேட்டுக் கொண்டார். அவரின் கோரிக்கைகளை ஏற்றுக் கொள்ளாத மக்கள் பணம் உடனடியாக வழங்கப்பட வேண்டும். இதில் எந்தவொரு ஏமாற்று வேலையும் இருக்கக் கூடாது என பலத்த சலசலப்புகளுக்கு மத்தியில் மக்கள் எச்சரித்தனர். இறுதியில் பணம் செலுத்திய அனைத்து மக்களின் ரசீதுகளின் மாதிரியை மாறன் தலைமையிலான குழுவினர் பெற்றுக் கொண்டதுடன் பணம் முறையாக ஒப்படைக்கப்படும் என கூறினர். பாதிக்கப்பட்ட எங்களுக்கு முறையாக பணம் செலுத்தப்பட வேண்டும். இல்லையென்றால் போராட்டம் தொடரும் என்று கூறிய மக்கள் அவ்விடத்தை விட்டு கலைந்து சென்றனர்.


மழலையர் பள்ளியில் வெடிவிபத்து... சீனாவில் பரபரப்பு! 8பேர் பலி! 66 பேர் காயம்

சீனாவில் மழலையர் பள்ளி ஒன்றில் நடந்த வெடிவிபத்தில், 7 பேர் பலியாகியதாகத் தெரிவிக்கப்பட்டுள்ளது. கிழக்கு சீனாவில் இன்று மாலை மழலையர் பள்ளியின் வாசல் பகுதியில் வெடிவிபத்து ஏற்பட்டது. இதில் 7 பேர் பலியாகியதாகத் தெரியவந்துள்ளது. மேலும், 66 பேர் இவ்விபத்தில் காயமடைந்துள்ளனர். இதையடுத்து காயமடைந்தவர்கள் மருத்துவமனையில் அனுமதிக்கப்பட்டுள்ளனர். அவர்களில் 9 பேரின் நிலை கவலைக்கிடமாக உள்ளது. காயமடைந்தவர்களில் சில குழந்தைகளும் இருப்பதாகத் தகவல் வெளியாகியுள்ளது. விபத்து ஏற்பட்டவுடன் காவல் துறையினருக்கு உடனடி தகவல் தெரிவிக்கப்பட்டது. இதையடுத்து அவர்கள் மீட்புப் பணியில் ஈடுபட்டனர். இதுகுறித்து காவல்துறை அதிகாரி ஒருவர் கூறுகையில், 'விபத்துக்கான காரணம் குறித்து இதுவரை தெரியவில்லை. காவல்துறையினர் தரப்பில் விசாரணை முடுக்கி விடப்பட்டுள்ளது' என்றார். இதனால் கிழக்கு சீனா பகுதியில் பரபரப்பு ஏற்பட்டுள்ளது.


இந்தியர்களுக்கான புளுபிரிண்ட் பெண்களைப் புறக்கணிக்கிறது!

அரசாங்கத்தினால் அறிவிக்கப்பட்ட இந்தியர் வளர்ச்சி பெருந்திட்ட வரைவில் (மலேசியன் இந்தியர் புளுபிரிண்ட்) இந்தியப் பெண்களுக்காக என்ன திட்டம் இருக்கிறது என்று பத்து கவான் நாடாளுமன்ற உறுப்பினர் கஸ்தூரி பட்டூ கேள்வி எழுப்பியுள்ளார். இந்த புதிய வரைவு திட்டத்தில், தனித்து வாழும் தாய்மார் மற்றும் குறைந்த வருமானம் பெறும் பெண்களுக்கு தெளிவான ஒரு திட்டம் இல்லாதது வருத்த மளிக்கிறது என்றார் அவர். மலேசிய இந்திய சமுதாயத்தில் ஆண்களைவிட பெண்களே குறைந்த வருமானம் பெறுபவர்களாக உள்ளனர், அதிலும் தனித்து வாழும் தாய்மார்களே அதிகம். வேலையில்லா திண்டாட்டத்திலும் ஆண்களைவிட பெண்களே அதிகமாக பாதிக்கப்பட்டுள்ளனர். இதற்கு தீர்வு காண அந்த புளுபரிண்டில் ஒரு திட்டமும் இல்லை என்பது பெண்களுக்கு எதிராக இழைக்கப்படும் அநியாயம் என்றார் கஸ்தூரி.


அமோக விற்பனையில் ராதிகா ஆப்தேவின் செக்ஸ் சிடி...

கபாலி நாயகி ராதிகா ஆப்தேவின் செக்ஸ் சிடி என்ற பெயரில் கடந்த சில தினங்களாக அமோகமாக விற்பனையாகிவரும் சிடியை தடுக்கக் கோரி போலீசில் புகார் செய்யப் போவதாக அறிவித்துள்ளார் நடிகை ராதிகா ஆப்தே. பிரகாஷ் ராஜ் ஜோடியாக 'தோனி படத்தில் அறிமுகமாகி, ரஜினியுடன் 'கபாலி' படத்தில் நடித்து உலகளவில் புகழ் பெற்றவர் ராதிகா ஆப்தே. ஆனால் அதற்கு முன்பே அவர் ஆபாசக் காட்சிகளில் தோன்றி பரபரப்பைக் கிளப்பியவர். சில மாதங்களுக்கு முன்பு ஆடையில்லாமல் அவர் குளிப்பது போன்ற படங்கள் வந்தன. ஆடையை விலக்கி அந்தரங்கத்தைக் காட்டுவதுபோல் இன்னொரு ஆபாசக் காட்சி வெளியானது. அடுத்து ஹாலிவுட் படத்தில் நிர்வாணமாக நடித்த காட்சிகளும் வெளிவந்தன. இவை எதையும் அவர் மறுக்கவில்லை. கதைக்கு தேவைப்பட்டதால் அந்த காட்சியில் நடித்தேன் என்றும் இந்தியாவில் அதை நீக்கிவிட்டுத்தான் படத்தை திரையிடுவார்கள் என்றும் அவர் கூறினார். அந்த சர்ச்சை அடங்கும் முன் அனுராக் கஷ்யப் இயக்கிய குறும்படத்தில் அவர் நிர்வாணமாக நடித்த காட்சிகள் படம் திரைக்கு வருவதற்கு முன்பே இணையதளங்களில் கசிந்தது. 20 நிமிடங்கள் அந்த செக்ஸ் படம் ஓடியது. இது படக் குழுவினருக்கு அதிர்ச்சியை ஏற்படுத்தியது. யாரோ இந்த காட்சிகளை திருடி வெளியிட்டு விட்டதாக கூறப்படுகிறது. இதுகுறித்து படத்தின் இயக்குனர் அனுராக் காஷ்யப் மும்பை போலீசில் புகார் அளித்துள்ளார். இந்த நிலையில் ‘பார்ச்டு' என்ற படத்தில் அவர் நடித்துள்ள இன்னொரு செக்ஸ் காட்சியும் இணையதளங்களில் பரவியது. இதனை பலர் பதிவிறக்கம் செய்து பார்த்தனர். வாட்ஸ் ஆப் குழுக்களில் தொடர்ந்து பகிரப்பட்டது. இந்த செக்ஸ், நிர்வாணக் காட்சிகள் அனைத்தையும் தொகுத்து கபாலி நாயகி ராதிகா ஆப்தேவின் செக்ஸ் படம் என்ற பெயரில் சி.டி. மற்றும் டி.வி.டிக்களாக மும்பை, சென்னையில் பலர் விற்பனை செய்து வருகிறார்கள். இந்த சி.டி.க்கள் அமோகமாக விற்பனையாவதாக கூறப்படுகிறது இதனால் ராதிகா ஆப்தே அதிர்ச்சி (??) அடைந்த ராதிகா, தனது பெயரில் போலியாக அந்த செக்ஸ் சி.டிக்கள் விற்பனை செய்யப்படுவதாக குற்றம் சாட்டி உள்ளார். இதுகுறித்து போலீசில் புகார் செய்வது குறித்து ஆலோசனை நடத்தி வருகிறாராம். நடித்த போது இல்லாத அதிர்ச்சி, சிடியாக விற்பனையில் வந்திருக்கிறது! .


டத்தோ விருதை சம்பந்தமே இல்லாதவருக்கு சம்பந்தன் தாரைவார்ப்பதா?

ஐ.பி.எப். கட்சிக்காக வழங்கப்பட்ட உயரிய டத்தோ விருது கட்சிக்கு சம்பந்தமே இல்லாத தனிநபருக்கு சட்டவிரோதமாக தாரை வார்க்கப்பட்டு இருப்பதாக அக்கட்சியின் தேசியத் தலைவர் டத்தோ சம்பந்தனுக்கு எதிராக அதன் ஸ்தாபகர்களில் ஒருவரான மு.வீ. மதியழகன் நேற்று போலீசில் புகார் செய்துள்ளார். மாமன்னரால் வழங்கப்பட்ட மத்திய அரசாங்கத்தின் மிக உயரிய விருதான டத்தோ விருது சட்டவிரோதமாக விற்பனை செய்யப்பட்டு இருப்பதாக தாம் சந்தேகிப்பதால் இது குறித்து போலீசார் தீவிர புலன் விசாரணை செய்ய வேண்டும் என்று அவர் கேட்டுக்கொண்டார். கட்சியின் துணைத் தலைவராக கடந்த 2011 முதல் 2013 வரையில் ஜோர்ஜ் முனுசாமி இருந்துள்ளார். 2013 முதல் 2016 வரையில் பேரா மாநிலத்தை சேர்ந்த வாசு துணைத் தலைவராக இருந்துள்ளார். தற்போது இருவருமே தங்கள் ஆதரவாளர்களுடன் ஐ.பி.எப். கட்சியிலிருந்து வெளியேறி விட்டனர். இதற்கு அடிப்படை காரணம், தேசிய முன்னணியின் ஆதரவு கட்சி என்ற முறையில் ஐ.பி.எப். கட்சிக்கு மத்திய அரசாங்கம் வழங்கிய டத்தோ விருதை கட்சிக்கு அறவே சம்பந்தம் இல்லாத நபருக்கு சம்பந்தன் சட்டவிரோதமாக தாரை வார்த்துக்கொடுத்து இருப்பதாக கூறப்படுகிறது. இதனால் ஏற்பட்ட அதிருப்தியின் காரணமாக தங்கள் ஆதரவாளர்களுடன் அவர்கள் கட்சியிலிருந்து வெளியேறியுள்ளனர். இது ஒரு களவாடலாகும். இதற்கு துணைப்போனவர் சம்பந்தன். மாமன்னரால் வழங்கப்படும் டத்தோ விருது நியாயமாக கட்சிக்கு உழைத்த மூத்த உறுப்பினர்களுக்கு அல்லது பொறுப்பில் இருப்பவர்களுக்கு வழங்கப்பட வேண்டும். ஆனால் கட்சிக்கு அறவே தொடர்பு இல்லாத நபரின் பெயர் மத்திய அரசாங்கத்திடம் பரிந்துரைக்கப்பட்டு அந்த டத்தோ விருது பெறப்பட்டிருக்கிறது. இதன் மூலம் டத்தோ சம்பந்தன் மாமன்னரையும் மத்திய அரசாங்கத்தையும் ஏமாற்றியிருக்கிறார். உரிய நபருக்கு சேர வேண்டிய விருது, தவறான நபருக்கு சென்று இருப்பது வெளிச்சத்திற்கு வந்துள்ளது. இது பித்தலாட்டம் மட்டும் அல்ல. இது ஒரு கடுமையான குற்றம் ஆகும். எனவே அந்த டத்தோ விருதை திரும்ப பெறுவதற்கும், ஐ.பி.எப். தலைவர் என்ற தனது அதிகாரத்தை சம்பந்தன் துஷ்பிரயோகம் செய்வதற்கும் அவருக்கு எதிராக கடுமையான நடவடிக்கை எடுக்கப்பட வேண்டும் என்று செந்தூல் போலீஸ் நிலையத்தில் செய்த புகாரில் மதியழகன் கேட்டுக்கொண்டுள்ளார். எதிர்காலத்தில் டத்தோ விருதை விற்பனை போர்வையில் கொண்டு செல்லப்படும் செயலை முறியடிப்பதற்கு இப்போதே நடவடிக்கை எடுத்தாக வேண்டும் என்று அவர் கேட்டுக்கொண்டார்.


காவல் ஆணையரை நேரில் சந்தித்து நன்றி தெரிவித்த ஐ.டி. ஊழியர் லாவண்யா!

வழிப்பறி கொள்ளையர்களால் தாக்கப்பட்டு உயிர் பிழைத்த ஐ.டி. ஊழியர் லாவண்யா காவல் ஆணையரை நேரில் சந்தித்து நன்றி தெரிவித்தார்.
சென்னை பள்ளிக்கரணை காவல் நிலைய எல்லையில் கடந்த 12.02.2018 அன்று இரவு நடந்த வழிப்பறி சம்பவத்தின்போது, கொள்ளையர்கள் தாக்கி யதில் ஐ.டி. ஊழியர் லாவண்யா  படுகாயமடைந்து தனியார் மருத்துவமனையில் அனுமதிக்கப்பட்டு சிகிச்சை பெற்று வந்தார். அப்போது மருத்து வமனையில் கமிஷ்னர் விஷ்வநாதன் நேரில் சென்று சந்தித்து ஆறுதல் தெரிவித்தார்.
இந்நிலையில், மருத்துவமனையில் சிகிச்சை பெற்று குணமடைந்த மென்பொறியாளர் லாவண்யா இன்று (11.05.2018) காலை காவல் ஆணைய ரகத்திற்கு வருகை தந்து, சென்னை பெருநகர காவல் ஆணையாளர் விஸ்வநாதனை நேரில் சந்தித்து நன்றி தெரிவித்தார்.
இந்த சந்திப்பின் போது, கூடுதல் ஆணையர்கள் எஸ்.என்.சேஷசாயி, எச்.எம்.ஜெயராம், எம்.சி.சாரங்கன், காவல் இணை ஆணையர்கள் டி.எஸ்.அன்பு, சி.மகேஸ்வரி, துணை ஆணையர் எம்.எஸ்.முத்துசாமி, நுண்ணறிவுப்பிவு துணை ஆணையர்கள் ஆர்.திருநாவுக்கரசு, எஸ்.விமலா மற்றும் காவல் அதிகாரிகள் கலந்து கொண்டனர்.
பின்னர் செய்தியாளர்களிடம் பேசிய லாவண்யா, என்னுடைய வாழ்க்கையில் இதுபோன்ற சம்பவம் நடைபெற்றதில்லை. அதில் இருந்து மீண்டு வந்த தற்கு என்னுடைய மன உறுதிதான் காரணம் என்று எல்லோரும் கூறுகின்றனர். ஆனால், என்னுடைய மன உறுதி ஒரு சதவீதம் தான் காரணம். காவல் துறையினர் உள்ளிட்ட அனைத்து தரப்பினரும் எனக்கு அளித்த ஆதரவு தான் நான் மீண்டு வந்ததற்கு காரணம்.
சம்பவ இடத்திற்கு உடனடியாக வந்த இரண்டு ஆய்வாளர்கள் என்னை உடனடியாக மருத்துவமனையில் அனுமதித்தனர். எனக்கு எல்லா வகையிலும் உறுதுணையாக இருந்தனர். எனக்காக பிரார்த்தனை செய்த அனைத்து தமிழக மக்களுக்கும் நன்றி என்றார்.


சொன்னது சொன்னபடி சுப்ரா பதவி விலக வேண்டும்.

கோலாலம்பூர்,

ம.இ.கா. தேசியத் தலைவர் டத்தோ ஸ்ரீ டாக்டர் எஸ்.சுப்பிரமணியம், சொன்னது சொன்னபடியே வரும் ஜூலை 29-ஆம் தேதி தமது பதவியிலிருந்து விலக வேண்டும் என கட்சியின் பெருவாரியான உறுப்பினர்கள் வலியுறுத்தி வருகின்றனர்.கட்சியில் மற்றுமொரு தலைமைத்துவ போராட்டத்திற்கு பிள்ளையார் சுழிபோட பார்க்கிறார் சுப்பிரமணியம். உறுப்பினர்களாகிய நாங்கள் இதற்குத் தயாராக இல்லை.

Read More: Malaysia Nanban Tamil Daily on 4.6.2018


பிரிம் உதவித் தொகை 1200 வெள்ளியாக அதிகரிப்பு!

குறைந்த வருமானம் பெறுவோருக்கு அரசாங்கம் வழங்கி வந்த பிரிம் உதவித் தொகை அடுத்த வருடம் அதிகரிக்கப்படும் என்று 2017 பட்ஜெட்டில் பிரதமர் டத்தோஸ்ரீ நஜீப் துன் ரசாக் அறிவித்துள்ளார். இவ்வருடம் வெ. 2, 000க்கும் குறைவாக மாத சம்பளம் பெறும் தனி நபருக்கு வழங்கப்பட்ட உதவித் தொகை வெ. 400லிருந்து வெ. 450 ஆக பிரிம் அதிகரிக்கப்பட் டுள்ளது. அதேவேளையில் இகாசே பட்டியலில் இடம் பெற்ற மாத குடும்ப வருமானம் வெ. 3,000க்கு கீழ் உள்ள குடும்பத்திற்கு உதவித் தொகையாக வெ. 1,050 வழங்கப்பட்டவேளை அடுத்த வருடம் இந்த உதவித் தொகை வெ. 150 உயர்த்தப்பட்டு வெ. 1200 ஆக வழங்கப்படும் என அவர் மேலும் கூறினார். நேற்று நாடாளுமன்றத்தில் 2017 ஆம் ஆண்டுக்கான பட்ஜெட் தாக்கலின் போது நிதியமைச்சருமான நஜீப் இதனை தெரிவித்தார்.


செரண்டா தோட்டத் தமிழ்ப்பள்ளி அத்திப்பட்டி கதையாக மாறுகிறதா?

கோலாலம்பூர், சிலாங்கூர் மாநிலத்தில் உலுசிலாங்கூர் மாவட்டத்தில் உள்ள செரண்டா தோட்டத் தொழிலாளர்களுக்கான வீடமைப்புத்திட்டம் என்னவானது? தரை வீடுகள் கிடைக்கும் என்று 26 ஆண்டுகளுக்கு முன்பு அளிக்கப்பட்ட வாக்குறுதி நிறைவேற்றப்படுமா? வாழ்வியலை இழந்தவர்களுக்கு வீடமைப்புத்திட் டத்தை நிறைவேற்றாமல் யூ.எம்.டபள்யூ. நிறுவனம் கைநழுவியதா என்ற அச்சம் தற்போது மேலோங்கியுள்ளது. வீடு கிடைக்கும் என்ற நம்பிக்கையில் காத்திருந்த பலர் இயற்கை எய்திவிட்டனர். அவர்களின் வாரிசுதாரர்களும் எஞ்சியத் தொழிலாளர்களும் தர்ம சங் கடமான நிலையில் இருக்கின்றனர். இவர்களுக்கு நியாயமான தீர்வு இன்று வரை கிடைக்காததற்கு யூ.எம்.டபள்யூ ஹோல்டிங்ஸ் நிறுவனம் பதில் கூறுமா? என ஏக்கத்தோடு இன்னமும் காத்திருப்பது நியாயமா? என ஏவுகணை கேட்கின்றது. 2016ஆம் ஆண்டு வரை யூ.எம்.டபள்யூ ஹோல்டிங்ஸ் நிறுவனத்தின் பெயரில் இருந்த சம்பந்தப்பட்ட வீடமைப்பு நிலம் தனியார் நிறுவனத்திற்கு மாற் றப்பட்டது உண்மையா? அப்படி மாற்றப்பட்டிருந்தால் பாதிக்கப்பட்ட தோட்டத் தொழிலாளர்களுக்கான வீடமைப்புத் திட்டத்தினை முழுமை படுத் துவதற்கான விளம்பரங்கள் ஏன் இன்னமும் வழங்கப்படவில்லை? தோட்டத் தொழிலாளர்களுக்கான வீடுகளை ஏன் யூ.எம்.டபள்யூ நிறுவனமே கட்டித் தரவில்லை? பல மில்லியன் தொகையைக் கொண்டிருக்கும் எட்டு ஏக்கர் நிலப் பரப்பினை தனியார் நிறுவனத்திற்கு தாரை வார்க்கப் பட்டது ஏன்? தோட்டத் தொழிலாளர்களுக்கான வீடமைப்பு நிலத்தின் உரிமையை மாற்றிய யூ.எம்.டபள்யூ நிறுவனம் ஏன் வீடுகளை இன்னமும் கட்டப்படாமல் இருப் பதற்கான காரணத்தினைக் கோரவில்லை? என்ற கேள்விக்கும் பதிலை எதிர்பார்க்கின்றது! ஏழையாகவும், கல்வியறிவு இல்லாதவர்களாகவும் இருந்த செரண்டா தோட்டத் தொழிலாளர்களுக்கான உரிமையான வீடமைப்புத் திட்டத்திற்கான நிலத்தில் தனியார் நிறுவனம் பல மில்லியன்களைச் சம்பாதிக்க விருப்பது நியாயமா? என்பன போன்ற கேள்விகளை ஏவுகணை நாளை முழுமையாக ஆய்வு செய்கின்றது.


சுப்ரமணியத்திற்கு எதிராக இராமலிங்கம் தொடுத்த வழக்கு.

ம.இ.காவின் முன் னாள் தேசியத் தலை வர் டத்தோஸ்ரீ ஜி.பழனிவேல் அப் பதவியிலிருந்து வெளியேற்றப்பட் டதை எதிர்த்து கட்சியின் நடப்பு தலைவர் டத்தோஸ்ரீ டாக்டர் எஸ்.சுப்பிர மணியத்தின் மீது அதன் வியூக இயக்குநர் கே.ராமலிங்கம் உட்பட எழுவர் தொடுத்திருந்த வழக்கு இன்று திங்கட்கிழமை புத்ராஜெயா கூட்டரசு நீதிமன்றத்தில் விசாரணைக்கு வருகிறது. இராமலிங்கத்துடன் வி.கணேஷ், டத்தோ ஹென்ரி பென்னடிக், எம்.சத்தியமூர்த்தி, ஜார்ஜ் அலெக்ஷாண்டர் பெர்னாண்டஸ், ஆர்.எம்.பிரபு, ஆர்.சிதம்பரம், டத்தோ வி.எம் ராஜூ ஆகியோர் இந்த வழக்கை தொடுத்திருந்தனர்.ஐவர் இவ்வழக்கிலிருந்து விலகிக் கொண்ட போதிலும், இராமலிங்கம் தலை மையிலான மேலும் மூவர் இவ்வழக்கை தொடர்ந்து வருகின்றனர். டாக்டர் சுப்பிரமணியம், கட்சியின் உதவித் தலைவர்களான டத்தோ எஸ்.ஏ.விக்னேஸ்வரன், டத்தோ ஜஸ்பால் சிங், டத்தோ டி.மோகன், ம.இ.கா தலை மைச் செயலாளர் ஏ.சக்திவேல், வழக்கறிஞர் ஏ.வசந்தி, சங்கங்கள் பதிவகத்தின் தலைமை இயக்குநர் முகமட் ராஸின் அப்துல்லா, அதன் விசாரணை அதிகாரி அக்மால் யாஹ்யா ஆகியோரை பிரதிவாதிகளாக இராமலிங்கம் தரப்பினர் குறிப்பிட்டுள்ளனர். டத்தோஸ்ரீ பழனிவேலை கவிழ்ப்பதற்கு சங்கங்கள் பதிவகத்துடன் (ஆர்.ஓ.எஸ்.) சதித்திட்டம் தீட்டியதாக டாக்டர் சுப்பிரமணியம் உட்பட எழுவருக்கு எதிரான வழக்கு உயர்நீதிமன்றத்தில் முழுமையாக விசாரணை செய்யப்பட வேண்டும் என்ற மேல்முறையீட்டு நீதிமன்றத்தின் அதிரடியான உத்தர விற்கு ஏற்ப, அவ்வழக்கு உயர்நீதிமன்றத்தில் விசாரணை செய்யப்படுமா என்பதை புத்ராஜெயா கூட்டரசு நீதிமன்றத்தில் நடைபெறும் இன்றைய வழக்கு முடிவு செய்யும். அந்த எழுவருக்கும் எதிரான வழக்கு உயர்நீதிமன்றத்தில் முழுமையாக விசாரணை செய்யப்பட வேண்டும் என்று மேல்முறையீட்டு நீதிமன்றம் கடந்த ஜனவரி 10-ஆம் தேதி (2017) உத்தரவு பிறப்பித்தது.அதனை எதிர்த்து டாக்டர் சுப்பிரமணியம் கூட்டரசு நீதிமன்றத்தில் வழக்குத் தொடுத்துள்ளார். பழனி வேல் தரப்பினர் தொடுத்த அவ்வழக்கை தள்ளுபடி செய்ய வேண்டும் என்று சுப்பிரமணியம் தமது மனுவில் கோரியுள்ளார். அவ்வகையில் சுப்ரா செய் துள்ள அம்மனு ஏற்றுக் கொள்ளப்படுமா அல்லது நிராகரிக்கப்படுமா என்பதும் இன்று தெரிய வரும். பழனிவேல் ஆதரவாளர்கள் தொடுத்த இவ்வழக்கை தள்ளுபடி செய்வதில் டத்தோஸ்ரீ டாக்டர் சுப்பிரமணியம் உட்பட எழுவர் கடந்த 11.7.2016-ஆம் தேதி வெற்றி பெற்றனர். ஆனால், உயர்நீதிமன்ற தீர்ப்பை எதிர்த்து டத்தோஸ்ரீ பழனிவேல் தரப்பினர் மேல்முறையீட்டு நீதிமன்றத்தில் வழக்குத் தொடுத்தனர். கடந்த 10.1.2017 மேல்முறையீட்டு நீதிமன்றம் அதனை உடைத்து தீர்ப்பு வழங்கியது குறிப்பிடத்தக்கது. -தி மலேசியன் டைம்ஸ்


தமிழ்ப் பள்ளிகளில் புதிதாக கட்டப்பட்ட 50 பாலர் பள்ளிகளுக்கு கல்வியமைச்சின் அனுமதி கிடைக்காதது ஏன்?

(எஸ்.எஸ்.பரதன்) தஞ்சோங்மாலிம்,

கடந்த 2017 ஆம் ஆண்டு தொடக்கம்  நாடு முழுவதும் 50 தமிழ்ப் பள்ளிகளில் பாலர் பள்ளிகளின் கட்டுமானப் பணிகள் மேற்கொள்ளப்பட்டு, இவ்வாண்டு பூர்த்தியடைந்த நிலையில் அந்த பாலர் பள்ளிகளை நடத்துவதற்கு  கல்வியமைச்சின் அனுமதி இன்னும் கிடைக்காதது குறித்து பெற்றோர்கள் அதிர்ச்சி அடைந்துள்ளனர். புதிய கல்வியாண்டு தொடங்க இன்னும் 40 நாட்களே எஞ்சியுள்ள வேளையில் அந்த 50 பள்ளிகளில், பாலர் பள்ளிகளின் நிலை கேள்விக்குறியாகியுள்ளது.

Read More: Malaysia Nanban Tamil Daily on 24.11.2018


கால்பந்து சூதாட்டாத்தில் ஈடுபடும் ஆட்டக்காரர் அதிகாரிகளுக்கு  வாழ்நாள் தடை!

கால்பந்து சூதாட்டத்தில் ஈடுபடும் ஆட்டக்காரர்கள், அதிகாரிகளுக்கு வாழ்நாள் தடை விதிக்கப்படும் என்று மலேசிய கால்பந்து சங்கத்தின் தலைவர் துங்கு இஸ்மாயில் நேற்று அறிவித்தார். கால்பந்துப் போட்டிகளின் முடிவுகளை முன்கூட்டியே நிர்ணயிக்கும் சூதாட்ட விவகாரம் நாட்டின் கால்பந்துத் துறையில் தலைதூக்க தொடங்கி விட்டது. இந்த சூதாட்டம் என்பது கால்பந்து விளையாட்டிற்கு மிகவும் எதிரானது. இவ்விவகாரத்தில் சிக்கும் ஆட்டக்காரர்கள், அதிகாரிகளை எப்ஏஎம் ஒருபோதும் மன்னிக்காது. அவ்வகையில் கால்பந்து சூதாட்டத்தில் சிக்கும் அவர்களுக்கு வாழ்நாள் தடை விதிக்கப்படும்.இத்தடையை பெறும் ஆட்டக்காரர்களும், அதிகாரிகளும் எந்தவொரு சூழ்நிலையிலும் மீண்டும் கால்பந்துத் துறைக்கு திரும்ப முடியாது என்று துங்கு இஸ்மாயில் கூறினார்.எப்ஏஎம் எனப்படும் மலேசிய கால்பந்து சங்கத்தின் 2017 முதல் 2021ஆம் ஆண்டு வரையிலான நிர்வாகக் குழு தேர்தல் அண்மையில் நடைபெற்றது. இத்தேர்தலுக்கு பின்னர் எப்ஏஎம்மின் புதிய தலைவராக தேர்வு செய்யப்பட்ட தெங்கு மக்கோத்தா ஜொகூர் துங்கு இஸ்மாயில் தலைமையில் முதல் நிர்வாகக் குழு கூட்டம் நேற்று சபாவில் நடைபெற்றது.இக்கூட்டத்திற்கு பின் துங்கு இஸ்மாயில் செய்தியாளர்களிடம் பேசினார். எப்ஏஎம் நிர்வாகக் குழு கூட்டத்தில் பல முக்கிய விவகாரங்கள் குறித்து பேசப்பட்டது. குறிப்பாக கால்பந்து சூதாட்ட விவகாரம் இக்கூட்டத்தில் முக்கிய அங்கம் வகித்தது.அதன் பின்னர் மலேசிய லீக்கில் விளையாடும் அணிகளுக்கான 90 லட்சம் வெள்ளி நிதி அடுத்த வாரத்தில் ஒப்படைக்கப்படும். அவ்வகையில் சூப்பர் லீக்கில் விளையாடும் 12 அணிகளுக்கு தலா 5 லட்சம் வெள்ளியும், பிரிமியர் லீக்கில் விளையாடும் அணிகளுக்கு தலா 2 லட்சத்து 50 ஆயிரம் வெள்ளியும் நிதியாக வழங்கப்படும்.சர்ச்சை ஏற்படுத்தி வரும் ஹரிமாவ் மலாயா அணியின் தலைமை பயிற்றுநர் விவகாரத்திற்கு எப்ஏஎம் விரைவில் தீர்வு காணும். இவ்விவகாரம் குறித்து பல வெளிநாட்டு பயிற்றுநர்களுடன் தாம் நேரடியாக பேச்சுவார்த்தை நடத்தி வருவதாக டிஎம்ஜே கூறினார்.


பேரா மாநில வளர்ச்சி நீரோட்டத்தில் ஓரங்கட்டப்படும் இந்தியர்கள்.

ஈப்போ, பேரா மாநிலத்தில் கிந்தா பள்ளத்தாக்கு வளர்ச்சி நீரோட்டத்தில் ஜெலப்பாங் சிற்றூர் ஓரங்கட்டப் படுகிறதா? என்ற உணர்வு மேலோங்கச் செய்வதற்கு இப்பகுதியில் வாழ்கின்ற இந்தியர்களின் உள்ளக் குமுறல் வெளிப்பாடே சாட்சியாக உள்ளது. ‘எங்க இடத்துல ஒரு பஸ் ஸ்டாப் கூட இல்லைங்க‘ என்று போட்டுடைத்தார் ஆர்.சுந்தரேசன். இது மற்றவர்களுக்கு சாதாரணமான விஷயமாக இருக்கும். ஆனால், மழை, வெயில் காலங்களில் மாணவர்களும் முதியவர்களும் பஸ் நிலையம் இல்லாமல் அருகில் உள்ள கடைகளில் தஞ்சம் இருந்து பேருந்துக்கு காத்திருப்பதை பார்க்கும்போது மிக பரிதாபமாக இருக்கும். இதுபற்றி நான் பலரிடம் பேசிவிட்டேன். ஆனால்,எல்லோரும் அலட்சியப்படுத்து கின்றனர். ஈப்போவிலிருந்து ஜெலப்பாங் வழியாகத்தான் மேரு, அமான் ஜெயா, சிம்மோர் போன்ற இடங்களுக்கு செல்ல வேண்டும். ஜெலப்பாங் பகுதியில் பொது பேருந்து நிற்பதற்கு பேருந்து நிலையம் இல்லை. இதனை யார் சரிபடுத்துவது. மக்கள் பிரதிநிதிகள் இதுபற்றி கவலைப்படுவதாக தெரியவில்லை. உள்ளூர் அரசியல் தலைவர்கள் கண்டு கொள்வதும் இல்லை. மழை காலங்களில் மக்கள் அவதிப்படுவதை நேரில் பார்த்தால் நெஞ்சம் பதறும். ஒரு சாதா ரண பேருந்து வசதிகளை ஏற்படுத்தி தருவதற்கு கூட இவர்களால் முடியவில்லை என்று நினைக்கும்போது மனம் வேதனைப்படுகிறது என்று கூறினார். 1970ல் கம்போங் பாரு ஜெலப்பாங் எனும் புறம்போக்கு பகுதியில் வசித்து வந்த 112 இந்தியக் குடும்பங்களுக்கு இதே இடத்தில் நிலம் கொடுப்பதாக வும் இங்கு அடிப்படை வசதி களை மேம்படுத்துவதாகவும் கூறி எங்களை வெளியேற்றினர். சுமார் 30 ஆண்டுகள் கடந்துவிட்ட நிலையில் எங்களுக்கு ஆக கடைசியாக வீடுகள் கட்டித் தருவதாக கூறி வேலைகள் நடந்தன. ஆனால், இன்று அந்த பணியும் முடங்கிக் கிடக்கிறது என்று சரஸ்வதி ராமையா (வயது 62) வேதனையுடன் கூறினார். 7.5 ஏக்கர் நிலப் பரப்பை மேம்படுத்துவதாகக் கூறி 1500 முதல் 2000 வெள்ளி வரை பெற்றுக் கொண்டனர். ஆனால், இத்திட்டம் முழுமை பெறுவதில் தாமதம் ஏற்படுவது ஏன் என்று கேள்வி எழுப்பினார். முதலில் லாட் கொடுப்பதாக கூறினார்கள் பிறகு அனைவருக் கும் லாட் கிடைக்காது என்பதால் வெ.73 ஆயிரம் வெ.85 ஆயிரம் விலை நிர்ணயம் செய்து வீடுகள் கட்டப்படும் என்று கூறினார்கள். எப்படியோ ஒரு வீடு கிடைத்தால் போதும் என்ற ஆர்வத்தில் பணமும் செலுத்தினோம். ஆனால், இந்த திட்டம் தோல்வி பெறும் என்ற கவலையில் மூழ்கியுள்ளோம் என்று ஜெயமணி கிருஷ்ணன் (வயது 46) கூறினார். இந்த வயதான காலத்தில் எங்களுக்கு கிடைத்த இந்த வாய்ப்பையும் இழந்து விடு வோமோ என்ற கவலை எங்களை ஆட்டிப் படைக்கிறது என சரஸ் ராமையா (வயது 58) கூறினார். ஜெலப்பாங்கில் இருப்பது ஒரே ஒரு பொது மண்டபம்தான். டேவான் ஓராங்ராமாய் எனும் மண்டபம் முறையாக பராமரிப்பது இல்லை. பொது நிகழ்ச்சி, திருமணம் போன்ற நிகழ்ச்சிகளுக்கு இம்மண்டபத் தைத்தான் நாங்கள் பயன்படுத்த வேண்டும். இம்மண்டபத்தின் நிலை மிக பரிதாபமாக இருக் கிறது. புறாக்களின் எச்சம் துர்நாற்றத்தை ஏற்படுத்துகிறது. பழுதடைந்த மண்டப கூரைப் பகுதி பழுது பார்க்கப்படுவதில்லை. ஈப்போ மாநகர் மன்றம் எந்த ஒரு நடவடிக்கையும் எடுப்பதாக தெரியவில்லை என்று நா.சண்முகம் கூறினார். ஜெலப்பாங் தம் பாஹான் எனும் குடி யிருப்புப் பகுதியில் 226 குடும்பங்கள் வாழ்கின்றன. 2000ஆம் ஆண்டில் இங்குள்ளவர்களுக்கு நிலப்பட்டா வழங் கப்பட்டது. இங்கு 2.08 ஏக்கர் நிலப்பரப்பில் மைதானம் ஒன்றையும் அரசு வழங்கியிருக் கிறது என்றாலும் இதனை முறையாக பராமரிப்பது இல்லை. திடலை சுற்றி வேலி அமைக்க வேண்டும் என்ற கோரிக்கை நிறைவேற்றப்படவில்லை. ஜெலப்பாங்கில் ஒரு தமிழ்ப்பள்ளி வேண்டும் என்ற தீர்மானம் சுமார் 10 ஆண்டுகளுக்கு முன்பு முன்மொழியப்பட்டது. ஆனால், அரசியல் தலைவர்கள் இதற்கான நடவடிக்கை எடுத்தார்களா? என்பது கேள்விக்குறிதான். ஜெலப்பாங் தம்பாஹான் பகுதியில் உள்ள திடலுக்கு அருகில் நிலம் ஒன்று அடையாளம் காணப்பட்டது. இங்கு தமிழ்ப்பள்ளி கட்டப்பட்டால் இங்குள்ள மைதானம் ஏற்புடையதாக இருக்கும் என்று கருதப் பட்டது. ஆனால், தொடர் நடவடிக்கை இல்லை. சுமார் மூவாயிரத்துக்கும் மேற்பட்ட இந்தியர்கள் வாழ்கின்ற இப்பகுதியில் ஒரு புதிய தமிழ்ப்பள்ளி அமைந்தால் நிச்சயமாக மாணவர்கள் சேர்க்கப்படுவார்கள். தற்போது இங்குள்ளவர்களில் ஒரு பகுதியினர் தங்களின் பிள்ளைகளை சீன, மலாய் பள்ளிகளில் சேர்க்கின்றனர். ஜெலப்பாங் இந்தியர்கள் இங்கு தமிழ்ப்பள்ளி வேண்டும் என்ற கோரிக்கைக்கு அரசு செவிசாய்க் குமா? என்று எஸ்.தினகரன் கூறினார். ஜெலப்பாங் பகுதியில் பெரிய ஆலயமாக உருவெடுத்து வரும் டத்தோ அமாட் சைட் பகுதியில் உள்ள ஸ்ரீ மகா மாரியம்மன் ஆலயத்திற்கு நிதி பற்றாக் குறை ஏற்பட்டதைத் தொடர்ந்து மஇகா தேசியத் தலைவர் டத்தோஸ்ரீ டாக்டர் சுப்ரமணியத்தை மூன்று முறை சந் தித்து மனு கொடுத் தும் இது நாள் வரையில் எந்த ஒரு பதிலும் சொல்லா மல் மௌனம் சாதிக்கிறார். இது எங்களுக்கு பெரும் மன கஷ்டத்தையும், ஏமாற்றத்தையும் அளிக்கிறது என்று ஆலயத் தலைவர் வ.சோமசேகரன் (வயது 56) கூறினார். ஆலய கும்பாபிஷேகம் விரைவில் நடைபெறுவதற்கு ஏற்பாடு செய்துள்ள நிலையில் ஜெலப் பாங் இந்தியர்களுக்கு நிதி ஒதுக்கீட்டை வழங்க வேண்டுகோள் விடுத்துள்ளோம் என்று மு.அண்ணாமலை (வயது 68) கூறினார். சுமார் 70 வருட காலமாக இங்கு செயல்பட்டு வரும் மார்க்கெட் பழுதடைந்துள்ள நிலையில் இங்கு மிக மோசமான வாகன நெரிசல் ஏற்படுவது கவனிக் கப்பட வேண்டும் என்று க.வீரைய்யா (வயது 76) கூறினார். இருவழி பாதையை ஒரு வழி பாதையாக மாற்றக் கோரி புகார் செய்தும் எந்த நடவடிக்கையும் எடுத்தபாடில்லை. மேலும் கடுமையான மழைக் காலங்களில் திடீர் வெள்ளம் ஏற்படுகிறது. ஈப்போ மாநகர் மன்றத்தின் சேவை மன நிறைவை தரவில்லை. ஜெலப்பாங் பகுதியில் தூய்மைக்கேடு, குப்பைகள் அகற்றுவதில் அலட்சியம், முறையான சாலை பாதுகாப்பு இல்லாதது, விபத்து மரண சம்பவங்கள் அதிகரிக் கின்றன என்று கூறினார். சுமார் 23 ஆயிரம் வாக்காளர்களைக் கொண்ட ஜெலப்பாங் சட்டமன்றத்தில் ஏழாயிரம் இந்திய வாக்காளர்கள் உள்ளனர். இத்தொகுதி பல வருடமாக எதிர்க்கட்சி வசமிருப்பதால் இங்கு அரசு எந்த ஒரு மேம்பாட்டுத் திட்டத்தையும் மேற்கொண்டது கிடையாது. மேலும் மக்களின் குறைபாடு களையும் யாரும் கண்டு கொள்வதாக இல்லை. மக்கள் பிரதிநிதிகளை வாக்கு சேர்க்கும் போது பார்த்ததுதான் அதன் பிறகு இங்குள்ள மக்களை சந்திக்க வருவதில்லை. மொத்தத்தில் ஜெலப்பாங் இந்தியர்கள் ஓரங்கட்டப்பட்டுள் ளனர் என்றே கருதத் தோன்றுகிறது என்று மா.நடராஜா கூறினார். 2013 பொதுத் தேர்தலில் ஜெலப்பாங் சட்டமன்ற தொகுதிக்கு முதல் முறையாக மஇகா பிரதிநிதி தேசிய முன்னணி சார்பில் போட்டியிட்டார். முதல் முறையாக இத்தொகுதியில் போட்டியிட்டாலும் கணிசமான வாக்குகள் கிடைத்தன. சீனர்கள் அதிகம் வாழும் இத்தொகுதி யில் இந்திய வேட்பாளர் ஒருவருக்கு நான்காயிரம் வாக்குகள் கிடைத் திருக்கின்றன என்றால் இத்தொகுதியில் சேவை அளவை கூட்டினால் நிச்சயம் தேசிய முன்னணி வெற்றி பெற வாய்ப்புண்டு என்று கூறினார். ஜெலப்பாங் சட்டமன்ற தொகுதி மக் களுக்கு நிறை வான சேவையை வழங்க இங்கு மக்கள் சேவை மையம் ஒன்றை உருவாக்க வேண் டும் என்று தின கரன் வேண்டு கோள் விடுத்தார். இச்சேவை மையத்தின் மூலம் மக்க ளுக்கு முழு நேர சேவை வழங்க முடியும் என்று கூறினார். இங்குள்ள மேருவின் நிலப் பிரச்சினையில் ஒரு சில குடும்பங்கள் விடு பட்டிருப்பது குறித்து ஆ.காளியப்பன் (வயது 60) கேள்வி எழுப்பினார். இந்நிலத் திட்டத்தில் தம்முடைய பெயர் விடுபட்டிருப் பது குறித்து கவலை தெரிவித்தார். இப்பகுதியில் நான் வாழ்ந்ததற்கு அனைத்து ஆதாரங்களும் உள்ளன. இதனை நில அலுவலகத்தில் சமர்ப்பித் திருப்பதாக கூறினார். ஜெலப்பாங் இந்தியர்கள் இழந்துள்ள சலுகைகள் அடிப்படையில் அவர்கள் எதிர்பார்ப்புகள் பற்றி மாநில அரசின் கவனத்திற்கு இந்தியர்கள் பிரதிநிதி என்று மார்த்தட்டும் மஇகா கொண்டு செல்லுமா? என்ற கேள்விக் குறியோடு மக்கள் தங்களின் உள்ளக் குமுறலை முன் வைத்தனர்.


மோடி இருந்த மேடையில் பெண் அமைச்சரிடம் தவறாக நடந்துகொண்ட அமைச்சர்

திரிபுராவில் கடந்த சனிக்கிழமை பிரதமர் மோடியும் அம்மாநில முதல்வர் பிப்லம் குமார் ஆகியோர் கலந்துகொண்ட விழாவில் பெண் அமைச்சரிடம் அம்மாநில விளையாட்டுத் துறை அமைச்சர் ஒருவர் தவறாக நடந்துகொண்ட வீடியோ சமூக வலைதளத்தில் வெளியாகி வைரலாக பரவிவருகிறது. இது குறித்து பலரும் விமர்சித்து வருகின்றனர்.

பிரதமர் மோடி, திரிபுரா முதல்வர் பிப்லம் குமார் கலந்துகொண்ட  நிகழ்ச்சியில் பங்கேற்ற அம்மாநில விளையாட்டுத் துறை அமைச்சர் மனோஜ் சமூக நலத்துறை அமைச்சர்  சந்தனாவின் இடுப்பில் கை வைக்கிறார். அதனை உணர்ந்த சந்தனா அமைச்சரது கையைத் தட்டி விடுகிறார். இதனைத் தொடர்ந்து இந்தச் சம்பவம் பெரும் விமர்சனத்துக்குள்ளானது.

இதனையடுத்து திரிபுரா எதிர்க்கட்சிகள் மனோஜ் தனது பதவியை ராஜினாமா செய்ய வேண்டும் என்று போர்க்கொடி தூக்கியுள்ளனர். இந்த சம்பவம் தொடர்பாக மனோஜ் எந்தவித கருத்தும் தெரிவிக்கவில்லை. திரிபுரா பாஜக சார்பில், சம்பந்தப்பட்ட பெண் அமைச்சர் இதுவரையில் எந்தப் புகாரும் தெரி விக்காதபோது எதிர்க்கட்சிகள் பொய்யான தகவலைப் பரப்பி வருவதாக தெரிவித்துள்ளது.


எம்.ஏ.சி.சி தலைவரின் விவகாரத்தை மூடி மறைக்க வேண்டாம்

கோலாலம்பூர்,

டான்ஸ்ரீ அஸாம் பாக்கி மீதான தனது விசாரணையை தொடர்ந்து மலேசிய பங்கு ஆணையம் (எஸ்.சி) வெளியிட்ட முடிவுகளை  ஏற்றுக் கொள்ளும்படி அனைத்து தரப்பினரையும் பிரதமர் டத்தோஸ்ரீ இஸ்மாயில் சப்ரி யாக்கோப் கேட்டுக் கொண்டிருப்பது தலைமைத்துவத்தின் மொத்த தோல்வியை காட்டுகிறது என்று  கோபிந்த் சிங் டியோ கூறினார்.

மலேசிய ஊழல் தடுப்பு ஆணைய (எம்.ஏ.சி.சி) தலைவர் அஸாம் பாக்கி மீதான பிரதமரின் அறிக்கை நாட்டின்  மீது பெரும் தாக்கத்தை ஏற்படுத்தக்கூடிய நிறுவன பிரச்சினைகளை கையாளுவதில் அரசாங்கம் முழுதோல்வி கண்டுவிட்டதை குறிப்பிடுகிறது என்று சிலாங்கூர் ஜ.செ.க. தலைவரும்  பூச்சோங் நாடாளுமன்ற உறுப்பினருமான கோபிந்த் சிங் நேற்று அறிக்கை யொன்றில்  தெரிவித்தார்.

அனைத்து மக்களுக்கும் கேள்வி கேட்கும்  உரிமை இருக்கிறது என்ற உண்மையை பிரதமர் கண்டிப்பாக ஏற்றுக் கொள்ள வேண்டும். குறிப்பாக அதிகாரிகளால் எடுக்கப்படும் முடிவுகள் தொடர்பில் ஏற்படும் கவலைகள் சம்பந்தப்பட்ட சம்பவங்களில் இது மிக அவசியம். இத்தகைய முடிவுகளை வாயை மூடிக்கொண்டு  ஏற்றுக் கொள்ளும்படி மக்களிடம் அவர் கூற முடியாது என்றார் கோபிந்த்.

இந்த சம்பவத்தில் 25(4) ஆவது பிரிவு மீறப்பட்டுள்ளது என விசாரணையின் போது முடிவெடுக்க முடியாமல் போனது ஏன் என்பதற்கு  காரணங்கள் ஏதும் கூறப்படவில்லை. அழுத்தம் கொடுத்த போது  இரண்டாவது அறிக்கையொன்றை எஸ்.சி.வெளியிட்டது என்று கோபிந்த் கூறினார்.

இதற்கு விளக்கமளிக்கும்படி  பிரதமரை கேட்டுக் கொள்கிறேன். இதனை அவரால் செய்ய இயலாவிட்டால் இம்மாதிரியான ஒரு முடிவை நாம் ஏற்றுக்கொள்ளவேண்டும் என வலியுறுத்த அவர் யார் என்று அவர் வினவினார். அஸாமிற்கு எதிராக எந்த குற்றமும் இல்லை என எஸ்.சி. தீர்மானித்து விட்டதாகவும் அனைத்து தரப்பினரும் இந்த முடிவை ஏற்றுக்கொள்ள வேண்டும் என்றும் இஸ்மாயில் கூறியதாக பெர்னாமா  தெரிவித்திருந்தது.


கலைஞருக்கு பாரத ரத்னா விருது வழங்க வேண்டும் - மாநிலங்களவையில் கோரிக்கை

திமுக தலைவர் கலைஞருக்கு பாரத ரத்னா விருது வழங்க வேண்டும் என்று மாநிலங்களவையில் திருச்சி சிவா கோரிக்கை விடுத்துள்ளார்.

மாநிலங்களவையில் கலைஞரின் சாதனைகளை சுட்டிக்காட்டி பேசிய அவர், 80 ஆண்டு பொது வாழ்க்கையில் 50 ஆண்டு காலம் திமுகவின் தலைவராக இருந்தவர் கலைஞர். அடிதட்டு மக்கள் வாழ்க்கை மேம்பட பெரும் பங்காற்றியவர். சட்டப்பேரவைத் தேர்தலில் தோல்வியை சந்திக்காதவர். 13 முறை சட்டமன்ற உறுப்பினராக தேர்ந்தெடுக்கப்பட்டவர். கலை, இலக்கியம், அரசியல் என பன்முக தன்மை கொண்ட தலைவர் கலைஞர். கலைஞரின் இழப்பு வரலாற்றுப் பேரிழப்பு. கலைஞருக்கு பாரத ரத்னா விருது வழங்க வேண்டும் என கோரினார்.


அன்வாரை விடுவிக்கும் தீர்மானம் நாடாளுமன்றில் நிராகரிப்பு.

கோலாலம்பூர்,

சிறையில் உள்ள டத்தோஸ்ரீ அன்வார் இப்ராஹிமை விடுவிப்பது மீது விவாதம் நடத்தக் கோரி பாடாங் செராய் கெஅடிலான் நாடாளுமன்ற உறுப்பினர் என். சுரேந்திரன் கொண்டு வந்த அவசரத் தீர்மானத்தை நாடாளுமன்றம் நிராகரித்தது. அன்வார் வழக்கில் நீதிமன்றம் தீர்ப்பளித்து விட்டதைச் சுட்டிக்காட்டிய மக்களவைத் தலைவர் டான்ஸ்ரீ பண்டிகார் அமின் மூலியா, தீர்மானத்தை நிராகரித்தார். நீதிமன்றத்தில் நியாயமான முறையில் வழக்காடப்பட்டு குற்றவாளி எனத் தீர்மானிக்கப்பட்டு தண்டனை அளிக்கப்பட்டதாகத்தான் நான் காண்கிறேன்.

சட்டப்படியான உத்தரவின்படி தான் அன்வார் சுங்கை பூலோ சிறையில் தடுத்து வைக்கப்பட்டுள்ளார் என பண்டிகார் எழுத்துப்பூர்வ பதிலில் குறிப்பிட்டுள்ளார்.நவம்பர் 6-இல், மனித உரிமைகளுக்கான ஆசியான் நாடாளுமன்ற உறுப்பினர்கள் அமைப்பு, அன்வார் நிபந்தனையின்றி விடுவிக்கப்பட வேண்டும் என கோரிக்கை விடுத்ததை அடுத்து, சுரேந்திரன் இந்த அவசரத் தீர்மானத்தைக் கொண்டு வந்தார்.

Read More: Malaysia Nanban News paper on 29.11.2017


ரூ.89 கோடி பணப்பட்டுவாடா புகாரை ஏன் விசாரிக்கவில்லை?  ஐகோர்ட் கேள்வி

சென்னை ஆர்.கே.நகர் இடைத்தேர்தலின்போது வாக்காளர்களுக்கு 89 கோடி ரூபாய் பணப்பட்டுவாடா செய்யப்பட்டிருந்ததாக வழக்கு தொடரப்பட்டி ருந்தது. இந்த வழக்கு ரத்து செய்யப்பட்டிருப்பதாக தமிழக அரசு சார்பில் ஐகோர்ட்டில் தெரிவிக்கப்பட்டது பெரும் பரபரப்பை ஏற்படுத்தியுள்ளது.

ஆர்.கே.நகரில் கடந்த ஆண்டு ஏப்ரல் மாதம் இடைத்தேர்தல் நடத்தப்போவதாக தேர்தல் ஆணையம் அறிவித்திருந்தது. அதில் டிடிவி தினகரன் வேட்பா ளராக அறிவிக்கப்பட்டு, முதல் அமைச்சர் எடப்பாடி பழனிசாமி உள்பட அமைச்சர்கள் பிரச்சாரம் செய்தனர். அப்போது ஆளும் தரப்பில் பணப்பட்டுவாடா நடந்ததாக புகார் எழுந்ததையடுத்து வருமான வரித்துறையினர் சோதனை மேற்கொண்டனர். அமைச்சர் விஜயபாஸ்கர் வீட்டிலும் சோதனை நடந்தது. ஆவணங்களும் கைப்பற்றப்பட்டது.

இதுதொடர்பாக சென்னை உயர்நீதிமன்றத்தில் வைரக்கண்ணு என்பவர் வழக்கு தொடர்ந்தார். திமுக சார்பிலும் வழக்கு தொடரப்பட்டது. வைரக்கண்ணு தொடர்ந்த வழக்கில், ஆர்.கே.நகர் இடைத்தேர்தலில் பணப்பட்டுவாடா புகார் தொடர்பாக தேர்தல் ஆணையத்தில் தகவல் அறியும் உரிமைச் சட்டத்தில் தாங்கள் கேட்டதாகவும், அதற்கு தேர்தல் ஆணையம் தமிழக முதல் அமைச்சர் உள்ளிட்ட அமைச்சர்கள் மீது வழக்குப்பதிவு செய்ய அபிராமபுரம் காவல்நிலையத்திற்கு பரிந்துரை செய்தாகவும் பதில் அளித்திருந்தது. அதன் அடிப்படையில் இந்த வழக்கை சிபிஐக்கு மாற்றி விசாரணை நடத்த வேண்டும் என்று மனு செய்திருந்தார்.

இந்த வழக்கை விசாரித்த உயர்நீதிமன்றம், கடந்த 2017ஆம் ஆண்டு அபிராமபுரம் காவல்நிலையத்தில் தேர்தல் ஆணையம் சார்பில் கொடுக்கப்பட்ட ஆர்.கே.நகர் இடைத்தேர்தல் பணப்பட்டுவாடா தொடர்பான வழக்கை இணை ஆணையர் தலைமையில் விசாரிக்க உத்தரவிட்டது.

இந்த நிலையில் இந்த வழக்கு இன்று உயர்நீதிமன்ற நீதிபதிகள் சத்திய நாராயணன், ராஜமாணிக்கம் அமர்வு முன்பு விசாரணைக்கு வந்தது. அப்போது திமுக சார்பில் மூத்த வழக்கறிஞர் வில்சன் ஆஜராகி, இந்த வழக்கில் உரிய நடவடிக்கை எடுக்க வேண்டும். இதுவரை யார் மீதும் நடவடிக்கை எடுக்க வில்லை என்று கூறினார். வைரக்கண்ணு சார்பில் ஆஜரான வழக்கறிஞர்கள், தேர்தல் ஆணையம் புகார் அளித்தும் காவல்நிலையத்தில் இருந்து இது வரை எந்த அறிக்கையும் சமர்பிக்கவில்லை என்று வாதிட்டனர்.

அப்போது தமிழக அரசு இந்த வழக்கு தொடர்பாக என்ன சொல்கிறது என்று உயர்நீதிமன்ற நீதிபதிகள் கேள்வி எழுப்பினர். அதற்கு, இந்த வழக்கு ஏற்க னவே ரத்து செய்யப்பட்டுவிட்டது. 2018 பிப்ரவரி மாதம் இந்த வழக்கை ரத்து செய்து தனி நீதிபதி உத்தரவிட்டிருக்கிறார் என்று தமிழக அரசு வழக்கறி ஞர்கள் தெரிவித்தனர். இதையடுத்து வழக்கை விசாரித்த இரண்டு நிதிபதிகளும் அதிர்ச்சியடைந்தனர். இரண்டு நீதிபதிகள் கொண்ட அமர்வு, இந்த வழக்கு விசாரணையை பிற்பகலுக்கு ஒத்திவைத்து உத்தரவிட்டது.

பிற்பகலில் நீதிபதிகள், விசாரணைக்கு உத்தரவிட்டும் போலீஸ் இணை ஆணையர் ஏன் விசாரிக்கவில்லை? டிசம்பர் 12ஆம் தேதி காவல்துறை பதில் அளிக்க வேண்டும். பணப்பட்டுவாடா வழக்கை ரத்து செய்யக்கோரி மனு தாக்கல் செய்த நரசிம்மன் யார்? வழக்கு ரத்து செய்ததை எதிர்த்து அரசு ஏன் மேல்முறையீடு செய்யவில்லை?. வருமானவரித்துறை நடத்திய சோதனையில் எடுத்த நடவடிக்கைகள் என்ன என்று வருமானவரித்துறை பதில் அளிக்க வேண்டும் என்று உத்தரவிட்டனர்.


மெக்காவில் நடக்கவிருந்த பயங்கரவாதிகளின் திட்டத்தை முறியடித்த சவுதி அரசு!

இஸ்லாமியர்களின் புனித ஸ்தலமான மெக்காவில் நடக்கவிருந்த பயங்கரவாதத் தாக்குதல் திட்டம் முறியடிக்கப்பட்டுள்ளதாக சவுதி அரசு தெரிவித்துள் ளது. ரம்ஜான் மாதம் என்பதால் உலகம் முழுவதும் உள்ள இஸ்லாமியர்கள் சவுதியில் உள்ள மெக்காவில் திரண்டு தொழுகை செய்வது வழக்கம். இந் நிலை யில், நேற்று மெக்காவில் தொழுகை நடந்துகொண்டிருந்தபோது மசூதிக்குள் நுழைய தீவிரவாதி ஒருவன் முற்பட்டுள்ளான். காவலர்கள் தடுத்து நிறுத்திய போது உடலில் கட்டிவைத்திருந்த குண்டுகளை வெடிக்க செய்துள்ளான். இந்த குண்டு வெடிப்பில் காவலர்கள் உட்பட 11 பேர் படுகாயமடைந்தனர். இதை யடுத்து, அந்த தீவிரவாதியை பாதுகாப்புப் படையினர் சுட்டுக்கொன்றனர். மெக்காவில் தற்கொலைப்படைத் தாக்குதல் நடத்த தீவிரவாதிகள் திட்டமிட்டது முன்னரே கண்டறியப்பட்டுவிட்டதாக சவுதி அரசு தெரிவித்துள்ளது. சவுதி அரசின் முன்னெச்சரிக்கை நடவடிக்கையால்தான் மெக்காவின் உள்ளே தீவிரவாதி நுழையாமல் தடுக்கப்பட்டுள்ளதாக அந்நாட்டு ஊடகங்கள் செய்தி வெளி யிட்டுள்ளன. தீவிரவாதிகளின் தாக்குதல் திட்டம் முறியடிக்கப்பட்டுள்ளதால் உயிர்ப்பலி தவிர்க்கப்பட்டுள்ளது.


தி.மு.கவில் கருணாநிதி இனி இல்லை... களமிறங்கிய டெல்லி ஸ்பெஷல் தூதுவர்கள்!

தமிழகத்தில் தி.மு.க., அ.தி.மு.க., ஆகிய இரண்டு திராவிடக் கட்சிகளின் ஆதிக்கத்தை உடைக்கவேண்டும் என்பதுதான் தேசியக் கட்சிகளின் திட்டமாக இருந்தது. ஆனால், சமீபமாக காங்கிரஸ் அதில் சுணங்கியிருக்க, பி.ஜே.பி. இந்த எண்ணத்தில் தீவிரமாகச் செயல்படுகிறது. 2016- ஜெயலலிதா மறைய, இப்போது கருணாநிதியும் இயற்கை எய்த, பெரும் தலைவர்கள் இல்லாத சூழ்நிலையை தங்களுக்குச் சாதகமாக்கிக் கொள்ள மாநில கட்சிகளே பரபரக்கு ம்போது, மத்திய பி.ஜே.பி. அமைதியாக இருக்குமா?! அமித் ஷாவின் ஸ்கெட்ச்சில் காய் நகர்த்தத் துவங்கிவிட்டது என்கிறார்கள் விவரமறிந்தவர்கள்.

போதாக்குறைக்கு பி.ஜே.பி.-யுடன் கூட்டணி இல்லை என்பதில் உறுதியாக இருக்கிறார் தி.மு.க. செயல்தலைவர் ஸ்டாலின். நாடாளுமன்றத் தேர்தலில் காங்கிரஸுடன் தி.மு.க. கூட்டணி வைக்கவே விரும்புகிறது என்றும் சமிக்ஞைகள் வெளியாகிறது. இதில் கனிமொழி, அழகிரி இருவருக்கும் அவ்வ ளவாக விருப்பம் இல்லை என்றும் முணுமுணுக்கின்றனர் அத்தரப்பினர்.  இந்த சூழ்நிலையைத்தான் தங்களுக்குச் சாதகமாக்கிக் கொள்ள திட்டமிட்டி ருக்கிறாராம் அமித் ஷா.
ஒரு சீனியர் அதிகாரி ஸ்பெஷல் டாஸ்க் எனச் சொல்லி தமிழகத்துக்கு அனுப்பி வைக்கப்பட்டுள்ளார். தமிழக அரசியல் நன்றாகத் தெரிந்த மத்திய உளவு த்துறை அதிகாரி அவர். கருணாநிதி உடல்நலமில்லாமல் சிகிச்சைக்கு மருத்துவமனையில் அனுமதிக்கப்பட்ட நாள் முதல், சென்னையில் முகாமிட்டி ருக்கிறார். மு.க.ஸ்டாலின் மீது அதிருப்தியில் இருக்கும் தி.மு.க. தலைமைக்கழக நிர்வாகிகள் யார், மாவட்டச் செயலாளர்கள் யார், சமீபத்தில் கட்சியில் களை எடுக்கப்பட்டவர்கள் இருப்பவர்கள் யார் என பலவிதமான அதிருப்தி பட்டியலை தயாரித்துக் கொண்டிருக்கிறாராம். தி.மு.க-விற்குள் இருக்கும் பி.ஜே.பி. அனுதாபிகள் மற்றும் பி.ஜே.பி-யில் இருக்கும் தி.மு.க அனுதாபிகள் என இரு தரப்பினரையும் உளவுத்துறை தூதுவர்கள் சந்தித்து வருகிறார்கள். இதெல்லாம் ஏன்?

தி.மு.கவில் அடுத்த சில நாட்களில் மு.க.ஸ்டாலினை கட்சியின் தலைவராக நியமிக்கச் சொல்லி ஸ்டாலின் ஆதரவாளர்கள் கோரிக்கை வைக்கப்போ கிறார்கள். அப்போது அதை எதிர்க்காமல், அதே சமயம்  சில கோரிக்கைகளை முன்வைத்து அதையும் இப்போது அமல்படுத்த வேண்டும் என்று அழுத்தம் கொடுப்பதற்கான முயற்சி எனத் தெரிகிறது. இவற்றுக்கு ஸ்டாலினின் ரியாக்ஷன் என்ன என்பதைப் பொறுத்துதான் தி.மு.க. மீதான பி.ஜே.பி-யின் அணுகுமுறை தீர்மானிக்கப்படுமாம்.
இதுபற்றி டெல்லியில் உள்ள உளவுத்துறை அதிகாரி ஒருவரிடம் பேசியபோது, ’’தி.மு.க.-வில் ஸ்டாலின், அழகிரி, கனிமொழி எனப் பல கோஷ்டிகள் இருப்பது அ.தி.மு.க., பி.ஜே.பி. ஆகிய கட்சிகளுக்குச் சாதகம். கருணாநிதி இல்லாத இந்தச் சூழ்நிலையில் ஸ்டாலினுக்கு எதிராகப் பல பிரச்னைகளை கிளப்பப்போகிறார்கள். குறிப்பாக, கட்சியின் சீனியர்களை புறக்கணித்துவிட்டு, அவரது மருமகன் சபரீசன் கையில் கட்சியின் முக்கிய முடிவுகளை எடுக்கும் அதிகாரத்தை கொடுத்தது பலருக்கும் பிடிக்கவில்லை. ஸ்டாலின் தலைமையில் இரண்டு நாடாளுமன்றத் தேர்தல்கள், இரண்டு சட்டமன்றத் தேர்தல்கள் நடந்தன. அதன் முடிவுகள் தி.மு.கவை பெரிதும் உற்சாகப்படுத்தவில்லை.
88 எம்.எல்.ஏ-க்கள் கொண்ட எதிர்க்கட்சியாக இருந்துகொண்டு, தமிழகத்தில் அ.தி.மு.க. ஆட்சியைக் கலைக்கவும் ஸ்டாலின் முயற்சிக்கவில்லை. இதெல்லாம் கட்சியினரிடையே அதிருப்தி மற்றும் சோர்வை ஏற்படுத்தியுள்ளது. இதனால் எதிரி கட்சிகளான அ.தி.மு.க. மற்றும் பி.ஜே.பியின் வியூ கங்களுக்கு தி.மு.க. உறுப்பினர்கள் எளிதில் இரையாகக் கூடும். அவற்றைச் சமாளித்து கட்சியை வலுப்படுத்தி நெருப்பாற்றில் கரை சேர்க்க வேண்டிய பெரும்பொறுப்பு ஸ்டாலினிடம் இருக்கிறது. இப்படியான சூழல்களை அநாயாசமாக சமாளித்தவர் கருணாநிதி. அப்படியே ஸ்டாலினும் சமாளிப்பாரா எனப் பார்க்கலாம்!’’ என்றார்.


40 தொகுதிகளுக்கும் பொறுப்பாளர்களை அறிவித்தார் சீமான்.

சென்னை: தமிழகம் மற்றும் புதுச்சேரிக்குட்பட்ட 40 லோக்சபா தொகுதிகளுக்கும் கட்டமைப்பு குழுவினரை அறிவித்துள்ளார் நாம் தமிழர் கட்சியின் தலைமை ஒருங்கிணைப்பாளர் சீமான்.

இதுதொடர்பாக அவர் வெளியிட்டுள்ள அறிக்கை

எதிர்வரும் நாடாளுமன்றத் தேர்தல் மற்றும் இடைத்தேர்தல்களில் நாம் தமிழர் கட்சி தனித்து களம்காண்கிறது என்று நாம் தமிழர் கட்சியின் தலைமை ஒருங்கிணைப்பாளர் சீமான் அறிவித்திருந்தார். மேலும் தமிழகம் மற்றும் புதுவை உள்ளிட்ட 40 நாடாளுமன்றத் தொகுதிகளுக்குமான தேர்தலில் ஆண் வேட்பாளர்கள் 20 பேரும் பெண் வேட்பாளர்கள் 20 பேரும் சரிசமமாக நிறுத்தப்படுவார்கள் என சீமான் அறிவித்திருந்தார்.

இந்நிலையில் தேர்தலுக்கு தயாராகும் முனைப்பில் நாம் தமிழர் கட்சி சார்பாக மாவட்டவாரி பொறுப்பாளர்கள் கலந்தாய்வு ஏற்பாடு செய்யப்பட்டுள்ளது. இப்பணிகளை நிர்வகிக்க மாவட்டக் கட்டமைப்புக் குழு ஒன்றை சீமான் அறிவித்துள்ளார். அந்த அறிவிப்பில் கூறியிருப்பதாவது

இரா.அன்புத்தென்னரசன், மாநில ஒருங்கிணைப்பாளர் இரா.இராவணன் , மாநில ஒருங்கிணைப்பாளர் ஆ.செகதீசன், மாநில இளைஞர் பாசறை ஒருங்கி ணைப்பாளர் களஞ்சியம் சிவக்குமார் , மாநில ஒருங்கிணைப்பாளர் மு.இ.ஹுமாயூன் கபீர் , மாநில ஒருங்கிணைப்பாளர் ரா.இரமேஷ்பாபு , மாநில மருத்துவர் பாசறை ஒருங்கிணைப்பாளர் ச.சுரேசுகுமார், மாநில வழக்கறிஞர் பாசறை ஒருங்கிணைப்பாளர் இவர்கள் எழுவரும் நாம் தமிழர் கட்சியின் மாவட்டக் கட்டமைப்பு குழுப் பொறுப்பாளர்களாக இன்று (28-01-2019) அக்கட்சியின் தலைமை ஒருங்கிணைப்பாளர் சீமானால் அறிவிக்கப்பட்டுள்ளனர். எதிர்வரும் நாடாளுமன்றத் தேர்தல் மற்றும் இடைத்தேர்தல்களைக் கருத்திற்கொண்டு இக்குழு தமிழகமெங்கும் பயணம் மேற்கொண்டு மாவட்ட வாரியாகக் கலந்தாய்வுகளை ஏற்பாடு செய்து மண்டலம் / மாவட்டம் / தொகுதிகளுக்கான புதிய பொறுப்பாளர்கள், பொறுப்பு மாற்றம் மற்றும் பொறுப்பா ளர்கள் மாற்றம் போன்ற கட்டமைப்புப் பணிகளுக்கான பரிந்துரைகளை இறுதி செய்வார்கள் .

இறுதி செய்யப்பட்ட பரிந்துரைகள் தலைமை ஒருங்கிணைப்பாளர் சீமான் அவர்களால் ஏற்கப்பட்டுத் தலைமையகத்திலிருந்து மாவட்டவாரியாக அறி விப்புகள் வெளியிடப்படும் என்றும், எனவே மாவட்டக் கட்டமைப்பு குழுப் பொறுப்பாளர்களுக்கு, நாம் தமிழர் கட்சியின் அனைத்துநிலைப் பொறுப்பா ளர்களும் உறுப்பினர்களும் முழு ஒத்துழைப்பு நல்குமாறு அந்த அறிவிப்பில் கூறப்பட்டுள்ளது.


மெர்சல் படத்திலிருந்து ஜிஎஸ்டி வசனங்களை நீக்க வேண்டிய அவசியமில்லை’

பி.ஜே.பி.யினர் எதிர்ப்பதால் மெர்சல் திரைப்படத்தில் வரும் ஜிஎஸ்டி பற்றிய வசனங்களை நீக்க வேண்டிய அவசியம் இல்லை என்று இயக்குநர் பா.ரஞ்சித் கூறினார்.
தலித் ஒடுக்குமுறை விடுதலை முன்னணியின் அகில இந்திய மாநாடு நவம்பர் 4, 5, 6 தேதிகளில் மதுரையில் நடைபெறவுள்ளது. இதற்கான செய்தி யாளர் சந்திப்பில் திரைப்பட இயக்குநர் பா.ரஞ்சித் கலந்துகொண்டு பேசும்போது, ''ஒடுக்கப்பட்ட சமூகங்களும், தீண்டாமை ஒழிப்பு இயக்கமும் இணைந்து மதுரையில் மாநாடு நடத்துகிறது. இதில் இட ஒதுக்கீடு தொடர்பாகப் பேசப்படுகிறது. இடஒதுக்கீடு இந்திய சமுதாயத்துக்கு தேவைதான் என்பது பற்றி விவாதிக்கப்படும். கல்வி நிலையங்களின் இன்றைய நிலை என்ன என்பது பற்றியும்  பல்கலைக்கழகம், கல்லூரிகளில் நிலவும் சாதி மத ஆதிக்கம் பற்றியும் பஞ்சமி நிலங்களின் இன்றைய நிலை, அது யார் கைகளில் உள்ளன என்பது பற்றியும், ஒடுக்கப்பட்ட பழங்குடி மக்களின் மீதான வன்முறை பற்றியும் ஆணவக்கொலை பற்றியும் இதற்கு அரசு என்ன  செய்ய வேண்டும் என்பது பற்றியும் மக்களைப் பாதிக்கக்கூடிய பல்வேறு பிரச்னைகள் பற்றியும் விவாதிக்க உள்ளோம். இதில் கேரள  முதல்வர் பினராயி விஜயன் கலந்துகொள்கிறார்'' என்றவர் சில கேள்விகளுக்குப் பதில் கூறினார்.
''பி.ஜே.பி.யினர் எதிர்ப்பதால் மெர்சல் திரைப்படத்தில் வரும் ஜிஎஸ்டி பற்றிய வசனங்களை நீக்க வேண்டிய அவசியம் இல்லை. மக்களின் கருத்தைதான் திரைப்படங்கள் பிரதிபலிக்கின்றன.

அம்பேத்கர் பெயரை பி.ஜே.பி-யினர் பயன்படுத்துவது, எதிர்ப்பு அரசியல் சக்தியை, புரட்சியின் அடையாளத்தை அழிக்க நினைக்கும் முயற்சிதான். இந்து மதம் இருக்கும் வரை சாதி இருக்கும் என்று சொன்னவர் அம்பேத்கர். அதனால், பி.ஜே.பி-யின் அரசியல் எடுபடாது. இட ஒதுக்கீடு வேண்டாமென்று சில அமைப்புகள் சொல்லுவது அவர்களுடைய தனிப்பட்ட நிலைப்பாடு. நாங்கள் இதை ஒதுக்கீடாகப் பார்க்கவில்லை, பங்கீடாகத்தான் பார்க்கிறோம். எந்த வாய்ப்பும் மறுக்கப்படும். தலித் மக்கள் இருக்கிற வரை பங்கீடு வேண்டும். இதில் இன்னொரு விஷயம், ஏதோ தலித்துகள் மட்டும்தான் இடஒதுக்கீட்டுச் சலுகையை அனுபவிப்பதுபோல ஒரு தோற்றத்தை உருவாக்குகிறார்கள். அது தவறானது. அதிக ஒதுக்கீடு உள்ள பிற்பட்ட சாதியினர் யாரும் இட ஒதுக்கீட்டை எதிர்க்கவில்லை. சினிமாவில் மட்டுமல்ல, இந்தியச் சமூகத்தில் அனைத்துத் துறைகளிலும் சாதி நீடித்துக்கொண்டிருக்கிறது'' என்றார்.


வலிப்பு நோய் வந்ததாக ஆடவர் கபட நாடகம்!

போதைப்பொருள் குற்றச்சாட்டின்போது நேற்று பட்டர்வொர்த் நீதிமன்றம் கொண்டு வரப்பட்ட கைதி ஒருவர் குற்றவாளிக் கூண்டில் வலிப்பு வந்ததாக பாசாங்கு செய்ததில் நீதிமன்றம் பரபரப்பானது. 35 வயதுடைய அந்த நபர் குற்றவாளிக் கூண்டில் இருந்தவாறு மயங்கிய நிலையில் கீழே விழுந்ததால் அறையில் இருந்தவர்கள் செய் வதறியாது தவித்தனர். இதற்கிடையே, அந்த விசாரணை அறையில் இருந்த காவல் துறை அதிகாரி அந்த நபரை பரிசோதனை செய் ததில், அந்த நபர் பாசாங்கு செய்வதை கண்டறிந்ததுடன், அந்நபரின் வாயிலிருந்து நுரை எதுவும் வராததால் அந் நபர் குற்றச் சாட்டிலிருந்து தப்பிக்க கபட நாடகம் ஆடியது பின்பு தெரியவந்தது. வழக்க நிலைக்கு நீதிமன்ற அறை திரும்பியதும் அந்நபரின் மீது குற்றச்சாட்டு வாசிக்கப் பட்டு சிறைச் சாலைக்கு அனுப் பப்பட்டார். இதனிடையே இந் நீதிமன்றத்தில் பினாங்கு தாமான் செலாமாட் போதைப்பொருள் தடுப்பு முகாமைச் சேர்ந்த 19 நபர்கள் போதைப்பொருள் குற்றத்திற்காக குற்றம் சுமத்தப்பட்டு சிறைச் சாலைக்கு அனுப் பப்பட்டனர் என்பது குறிப்பிடத்தக்கது.


உபருடன் ஒத்துழைக்க மாட்டோம்!

உபருடன் ஒத்துழைக்க மாட்டோம் என்று 100க்கும் மேற்பட்ட டாக்சி ஓட்டுநர்கள் ஆர்ப்பாட்டத்தில் இறங்கி யுள்ளனர். தீபகற்ப மலேசியா டாக்சி நிறுவனத்தின் சங்க சம்மேள னம் உபர் மலேசியாவுடன் புரிந்துணர்வு மக ஜரில் கையெ ழுத்திடுவதற்கு ஒரு சில நிமிடங்களுக்கு முன்பு இந்த போராட்டம் வெடித்தது. உபர் நிறுவனம் என்பது யூதர்களின் நிறுவனம் என்று வர்ணித்த ஆர்ப்பாட்டக்காரர்கள் இந்நிறுவனத்துடன் எள் ளளவும் ஒத்துழைப்பு இல்லை என டாக்சி ஓட்டுனர்கள் ஆர்ப்பரித்தனர். சன்வே லகூன் கிளப்பின் வளாகத்தின் முன்பு ஆர்ப்பாட்டக் காரர்கள் ஒன்றுகூடி கோஷம் போட்டனர். இந்த சங்க சம்மேளனம் உள்நாட்டு டாக்சி ஓட்டுனர்களின் பிழைப்பிற்கே உலை வைக்கிறது என்று இவர்கள் சாடினர். இந்த டாக்சி சங்க சம்மேளனம் பல்லாண்டு காலமாக எங்களின் ரத்தத்தை உறிஞ்சுகிறது. எங்களை எல்லாம் யூதர் நிறுவனத்திடம் அடகு வைக்கின்றது என்று இவர்கள் பொங்கி எழுந்தனர். எங்கள் மீது அநியாயம் கட்டவிழ்த்துவிடப் படுகிறது.


முன்னாள் முதல்வர் வீட்டில் அத்துமீறி நுழைந்தவர் சுட்டுக்கொலை..

ஜம்மு காஷ்மீர் மாநிலத்தின் முன்னாள் முதல்வர் வீட்டில் அடையாளம் தெரியாத நபர், பாதுகாப்பு ஊழியர்களை மீறி வலுக்கட்டாயமாக உள்ளே நுழைந்து அடித்து உடைத்தால், அவரை பாதுகாப்பு ஊழியர்கள் சுட்டுக்கொன்றுள்ளனர். இச்சம்பவம் அங்கு பரபரப்பை ஏற்படுத்தியுள்ளது.

ஜம்முவில் இருக்கும் முன்னாள் முதலமைச்சர் பரூக் அப்துல்லா வீட்டில் அடையாளம் தெரியாத நபர் பாதுகாப்பு ஊழியர்களை மீறி, சந்தேகம்படும் வகை யில் வலுக்கட்டாயமாக நுழைந்து, மேலும் அங்கிருக்கும் பொருட்களை அடித்து உடைத்துள்ளார். பின்னர், பாதுகாப்பின் பேரில் அடையாளம் தெரியா தவரை சுட்டுவீழ்த்தியுள்ளனர். இது ஒரு தீவிரவாத தாக்குதலாக இருக்காது என்றும் தெரிவித்துள்ளனர்.

பரூக் அப்துல்லாவின் மகனான ஒமர் அப்துல்லாவும் ஜம்மு காஷ்மீரின் முன்னாள் முதல்வராக இருந்துள்ளார். அவர் இதுகுறித்து தன்னுடைய ட்விட்ட ரில்," என்னுடைய அப்பா வீட்டில் நடந்த இந்த சம்பவம் குறித்து நான் மிகவும் அச்சப்படுகிறேன். நான் பதிந்தியிலும் எனது அப்பா ஜம்முவிலும் வசித்து வருகிறோம். இது முழுக்க திட்டமிடப்பட்டதாக சொல்லப்படுகிறது" என்று பதிவிட்டுள்ளார்.


குழந்தைக்குப் பெயர் ஜி.எஸ்.டி

ஜெய்ப்பூர், இந்தியா முழுவதும் ஒரே மாதிரி வரி விதிப்பு முறையான ஜி.எஸ்.டி. வரி விதிப்பு முறை அமலுக்கு வந்தது. ஜி.எஸ்.டி. வரி விதிப்பால் நன்மை அதிகமா, அவஸ்தை அதிகமா என்று மக்கள் மத்தியில் விவாதிக்கப்பட்டு வரும் நிலையில், ராஜஸ்தானில் ஒரு பெற்றோர் தங்கள் குழந்தைக்கு ஜி.எஸ்.டி. என்று பெயரிட்டுள்ளனர். ராஜஸ்தான் மாநிலம் பீவா என்ற இடத்தில் உள்ள மருத்துவமனையில் கடந்த 30ஆம்தேதி ஒரு கர்ப்பிணி பெண் பிரசவத்துக்காக அனுமதிக் கப்பட் டிருந்தார். பிற்பகலில் அந்த பெண்ணுக்கு பிரசவ வலி அதிகரித்தும் நீண்ட நேரமாக குழந்தை பிறப்பது தள்ளிப் போய் கொண்டே இருந்தது. அன்றிரவு 12 மணிக்கு நாடாளுமன்ற மைய மண்டபத்தில் நடந்த விழாவில் ஜி.எஸ்.டி. வரி விதிப்பு அமல்படுத்தப்படுவதை மருத்துவமனை டாக்டர்களும், ஊழி யர்களும் தொலைக் காட்சியில் பார்த்துக் கொண்டிருந்தனர். அப்போது 12.02 மணிக்கு அந்த பெண்ணுக்கு பிரசவம் ஏற்பட்டது. அந்த பெண் அழகான ஆண் குழந்தையை பெற்று எடுத்தார். ஜி.எஸ்.டி. அறிமுகம் செய்யப்பட்டபோது தனக்கு குழந்தை பிறந்ததால் அந்த தாய் மகிழ்ச்சி அடைந்தார். தனது குழந்தைக்கு அவர் ஜி.எஸ்.டி. என்று பெயர் சூட்டினார். பிறகு அவர் அனைவருக்கும் இனிப்பு வழங்கினார். இதையடுத்து அனைவரும் ஜி.எஸ்.டி.யை வாழ்த்தி சென்றனர். இதற்கிடையே 30ஆம்தேதி நள்ளிரவு 12 மணிக்கு பிறந்த குழந்தைக்கு ஜி.எஸ்.டி. என்று பெயரிடப்பட்டுள்ள தகவல் ராஜஸ்தான் முதல்-மந்திரி வசுந்தரராஜே சிந்தி யாவுக்கு தெரியவந்தது. உடனடியாக டுவிட்டரில் அவர் அந்த குழந்தைக்கு வாழ்த்து தெரிவித்தார். நீண்ட ஆயுள் பெற்று ஆரோக்கியத்துடன் வாழ்க என்று அவர் தனது வாழ்த்தில் கூறியுள்ளார்.


சொந்த மகள் களை விபச்சாரத்தில் ஈடுபடுத்திய  மாது கைது

ஜொகூர்பாரு,

எட்டு மற்றும் பத்து வயதே நிரம்பிய தனது சொந்த மகள் களை விபச்சாரத்தில் ஈடுபடு த்திய குற்றச்சாட்டின் பேரில் 39 வயது மாதுவை போலீசார் கைது செய்துள்ளனர். லார்கின் என்ற பகுதியிலுள்ள மலிவுவிலைத் தங்கும் விடுதி ஒன்றில் இக்குற்றங்களை அப்பெண் புரிந்துள்ளதாக ஜொகூர் மாநில போலீஸ் தலைவர் டத்தோ முகமட் கலில் காதீர் கூறினார். அந்தச் சிறுமிகளை இத்த கைய கொடுமைக்கு ஆளாக்கிய ஒவ்வொரு முறையும், மூன்று வங்காளதேச ஆடவர்களிடமிருந்து அப்பெண் 50 ரிங்கிட்டை கட்டணமாகப் பெற்று வந்துள்ளார் என்று அவர் தெரிவித்தார்.

தாமான் பிந்தாங் என்ற இடத்தில் அப்பெண் கைது செய்யப்பட்டார். அவரது இரு மகள்களும் சுல்தானா அமினா மருத்துவமனையில் பரிசோதனைக்காக சேர்க்கப்பட்டுள்ளனர். அதன் பின்னர், அவர்கள் சமூக நல இலாகாவின் பாதுகாப்பில் வைக்கப்படுவர் என்று டத்தோ கலில் சொன்னார்.

குற்றவியல் சட்டம் 372 மற்றும் 376 ஆகிய பிரிவுகளின் கீழ் கைது குறித்து விசாரணை மேற்கொள்ளப்படுகிறது. இதன் தொடர்பில், அந்த மூன்று வங்கா ளதேச ஆடவர்களையும் போலீசார் தேடி வருகின்றனர்.


வேலூர் கோட்டையில், பீர் குடித்து ஆட்டம் போட்ட மாணவிகள் வைரலாகும் வீடியோ

வேலூர் கோட்டையில், மாணவிகள் மது அருந்தி ஆட்டம் போட்டு கும்மாளமிடும் வீடியோ, வாட்ஸ்-அப்பில் வைரலாகி வருவது, பெரும் பரபரப்பை ஏற்படுத்தியுள்ளது.அந்த வீடியோ காட்சியில், கோட்டை மதில் மீது கல்லூரி மாணவிகள் 4 பேர் நடனமாடுகின்றனர். அவர்களில் ஜீன்ஸ் பேண்ட், வெள்ளை டி-சர்ட் அணிந்த ஒரு மாணவி, கையில் பீர் பாட்டில் வைத்திருக்கிறார். அவர், ‘ஓவென’ சத்தம் போட்டு பீர் பாட்டில் மூடியை பற்களால் கடித்து திறக்கிறார்.

பிறகு, பாட்டிலை வாயில் வைத்து பீரை மடக்மடக்கென குடிக்கிறார். 2 மடக்கு பீரை குடிக்கும் அந்த மாணவி, செல்போனில் வீடியோ எடுக்கும் தனது சக தோழியை பார்த்து, ‘எதுக்குடி வீடியோ எடுக்குற? என்று கேட்கிறார். அதற்கு வீடியோ எடுத்த மாணவி, ‘சும்மா தான் எடுக்கிறேன்’ என்கிறார்.அதற்கு ‘அடியே, அதை யாருக்காவது அனுப்பிட போற ஜாக்கிரதை’ என்று பீர் குடித்த மாணவி கூறுகிறார். ‘யாருக்கும் அனுப்ப மாட்டேன்’ என்று கூறும் வீடியோ எடுத்த மாணவி, தொடர்ந்து, வீடியோ எடுப்பதிலேயே முனைப்பு காட்டுகிறார்.

அவருக்கு மற்ற 3 மாணவிகளும் பீர் பாட்டிலை ஒரு சேர பிடித்தும், பாட்டிலை மாறி, மாறி வாங்கி பீர் குடித்தும் வீடியோவுக்கு வித விதமாக ‘போஸ்’ கொடுக்கின்றனர். ஒரு வழியாக பீரை குடித்து காலி செய்யும் மாணவிகள், போதையில் கும்மாளமிடுகின்றனர். அப்போது, கோட்டையை சுற்றி பார்க்க வந்த சுற்றுலா பயணிகள், பீர் பாட்டிலுடன் போதையில் ஆட்டம் போட்ட மாணவிகளை பார்த்து முகம் சுளித்தனர். இந்த காட்சிகள் அனைத்தையும் அவர்கள் தைரியாக செல்போனில் பதிவு செய்தது தான் வேடிக்கை.

தற்போது, இந்த வீடியோ வாட்ஸ்-அப், பேஸ்புக் உள்ளிட்ட சமூக வலை தளங்களில் வைரலாக பரவி வருகிறது.


"இந்தியாவுக்கே போ"...சீக்கியரை தாக்கிய அமெரிக்கர்கள்..

அமெரிக்காவின் கலிபோர்னியாவிலுள்ள கேயெஸ் சாலையில் 50 வயது சீக்கியரை இரு அமெரிக்கர்கள் கடுமையாக தாக்கியுள்ளனர்.

உள்ளூர் வேட்பாளர்களின் பிரச்சார வேலைக்காக தனியாக சீக்கியர் ஒருவர் செயல்பட்டு வந்துள்ளார். அப்போது அந்த வழியே வந்த இரு வெள்ளை இன அமெரிக்கர்கள். அந்த சீக்கியரை கடுமையாக தாக்கியுள்ளனர். தொடர்ந்து, உன்னை யாரும் இங்கு வரவேற்கவில்லை, இரும்பு கம்பிகளைக்கொண்டு தலையில் தாக்கியுள்ளனர். சீக்கிய மதத்தின் பாரம்பரியமாக இருக்கும் தலை பாகையை அணிந்திருந்ததால், காயம் பலமாக ஏற்படாமல் தவிர்க்க ப்பட்டுள்ளது. இதனை தொடர்ந்து ஆம்புலன்ஸ் ஒன்று வரவழைக்கப்பட்டது.  அதன்பின் அந்த இடத்திலேயே அவருக்கு சிகிச்சை அளிக்கப்பட்டது.

உலக அளவில் 5ஆவது பெரிய மதம் சீக்கியம் என்பது குறிப்பிடத்தக்கது. அமெரிக்காவில் 5 லட்சம் சீக்கியர்கள் வரை வசித்துவருகின்றனர். 2018 ஆம் ஆண்டு தொடங்கியதில் இருந்து வாரம் ஒரு சீக்கியராவது தாக்கப்படுவதாக தெரிவிக்கின்றனர்.


ஆர்.கே.நகரில் ஓ.பி.எஸ் ஆதரவாளர் மண்டை உடைப்பு!

ஓ.பி.எஸ்- சசிகலா அணியினரிடையே நடைபெற்ற மோதலால் ஒருவர் கடுமையாக தாக்கப்பட்டு படுகாயமடைந்துள்ளார். வடசென்னை மாவட்டம், ஆர்.கே.நகர்த் தொகுதியைச் சேர்ந்தவர் எஸ்.அறிவழகன். அ.தி.மு.க.வில் ஓ.பன்னீர் செல்வம் அணியில் இருக்கிறார். தண் டையார்பேட்டை கோதண்டராமர் தெரு வழியாக நேற்றிரவு மோட்டார் சைக்கிளில் அறிவழகன் வந்தபோது, அவரை பத்துக்கும் மேற்பட்ட நபர்கள் சூழ்ந்து, ஆயுதங்களால் தாக்கினர். இந்தத் தாக்குதலில் அறிவழகன் மண்டை உடைந்து அதே இடத்தில் மயங்கி விழுந்தார். அங்கிருந்தவர்கள் அறிவழகனை அரசு ஸ்டான்லி மருத்துவமனையில் சிகிச்சைக்காக சேர்த்தனர். இதுகுறித்து தண்டையார்பேட்டை போலீஸில் அறிவழகன் புகார் கொடுத்துள்ளார். அந்தப் புகாரில், "ஆர்.கே.நகர் இடைத்தேர்தலில் ஓ.பி.எஸ். அணியின் வெற்றிக்காக நான் தீவிரமாக தேர்தல் பணியாற்றினேன். என் மீதும், எங்கள் அணி மீதும் கோபத்தில் இருக்கும் சசிகலா ஆதரவாளரான வட்டச் செய லாளர் லோகு, இதனால் என்னை எதிரியாக கருதினார். என்னைப் பழிவாங்க தீவிர முயற்சி செய்தார். நேற்றும் அதே எண்ணத்துடன் வீட்டுக்கு வரும் வழி யில் கூலிப்படையை வைத்து என்னைத் தாக்கினார். இது திட்டமிட்ட சதி. சம்பவம் குறித்து போலீஸார், தீவிர விசாரணை நடத்தி குற்றவாளிகளைக் கைது செய்ய வேண்டும்" என்று குறிப்பிட்டுள்ளார்.


பண்டார் கின்றாராவில் நிகழ்ந்த கொள்ளை மற்றும் கற்பழிப்பு.

பண்டார் கின்றாராவில் நிகழ்ந்த கொள்ளை மற்றும் கற்பழிப்பு சம்பவங்களின் பின்னணியில் உள்ள சந்தேகப்பேர்வழிகளை தாங்கள் அடையாளம் கண்டு விட்டதாகவும் அவர்கள் கைது செய்யப்பட்டு விட்டதாகவும் செர்டாங் மாவட்ட போலீஸ் தலைவர் உதவி ஆணையாளர் மெகாட் முகமட் அமினுடின் தெரிவித்தார். சம்பவம் நிகழ்ந்த அந்த வளாகத்தின் உரிமையாளர் அது குறித்து கடந்த சனிக்கிழமை மாலை 4.23 மணியளவில் போலீசில்புகார் செய்துள்ளார் என்று மெகாட் குறிப்பிட்டார். தனக்கு சொந்தமான வளாகத்தில் கடந்த வியாழக்கிழமை காலை 11 மணியளவில் அந்த சம்பவம் நிகழ்ந்துள்ளது என்று அவர் தனது புகாரில் உறுதிப்படுத்தியுள்ளார். கொள்ளை மற்றும் கற்பழிப்பு சம்பவம் குறித்து ரகசிய கேமராவில் பதிவான அந்த 4 நிமிட காட்சி, கடந்த சனிக்கிழமை சமூக வலைத்தளங்களில் பரவி பெரும் அதிர்ச்சியை உண்டு பண்ணியுள்ளது. கொள்ளையடிக்கும் நோக்கில் ஒரு சூதாட்ட மையத்திற்குள் நுழைந்த இரு நபர்கள் கொள்ளையடித்தது போதாது என்று கருதி, அங்கிருந்த பெண் கேஷியரையும் கற்பழித்துள்ளனர். அந்த கொள்ளை மற்றும் கற்பழிப்பு காட்சி அங்கு இருந்த ரகசிய கேமராவில் பதிவாகியுள்ளது. அது தற்போது பரவலாக சமூக வலைத்தளங்களில் பகிரப் பட்டு வருகின்றன. அந்த இரு சந்தேகப்பேர்வழிகளின் முகம் ரகசிய கேமராவில் மிகத் தெளிவாக பதிவாகியுள்ளது. அந்த இரு நபர்கள் குறித்து தற்போது விசாரணை செய்யப்பட்டு வருகிறது. இதற்காக சிறப்புக்குழு ஒன்று அமைக்கப்பட்டு இருப்பதையும் மெகாட் உறுதிபடுத்தினார்.


எங்கள் பிள்ளைகளை தமிழ்ப்பள்ளிக்கு அனுப்பி வாழ்க்கையில் உயரவைத்தோம்.

கடந்த 17 அக்டோபர் 1981-இல் மிச்சிகன் நகர் சென்றிருந்த கவிஞர் கண்ணதாசன் உடல்நலக் குறைவால் மருத்துவமனையில் அனுமதிக்கப்பட்ட போது பார்க்க வந்தவர்களின் பிள்ளைகள் தமிழ் பேச முடியாததைக் கண்டு கவிஞர் வேதனையோடு, மனதினில் ஒன்றுபட்டு சேர்ந்திருப்பீர்;இங்கு மழலைகள் தமிழ்பேச செய்து வைப்பீர்;தமக்கென கொண்டு வந்தது ஏதுமில்லை;

பெற்ற தமிழையும் விட்டு விட்டால் வாழ்க்கை இல்லை! எனப் பாடிய இறுதிக் கவிதையில் கூறியிருந்ததை நாம் பாடமாக எடுத்துக் கொண்டால் மறந்தும் பிள்ளைகளை வேற்று மொழிப் பள்ளிகளுக்கு அனுப்ப மாட்டோம் என்று தெளிவு பெற வேண்டியதன் அவசியம் இருப்பதை அனைவரும் உணர  வேண்டும்.

சபாபதி பேரா, சுங்கை சிப்புட் நகரைத் தாயகமாகக் கொண்ட தமிழாசிரியர் சபா. கணேசு - இராஜேஸ்வரி சின்னதம்பி இணையர் தாங்கள் கடந்து வந்த பாதையை விட்டு விலகாமல் தங்களின் இரு வாரிசுகளையும் தமிழ்ப்பள்ளியிலேயே  சேர்த்து கல்வியறிவை ஊட்டியது வீண்போகவில்லை எனப் பெருமையோடு கூறுகின்றனர். கணேசு சபாபதியின் உடன் பிறப்புகள் 10 பேர்;  இராஜேஸ்வரி சின்னதம்பியின் உடன் பிறப்புகள் 10 பேர் எனும் நிலையில் அனைவரும் தமிழ்ப்பள்ளியிலேயே கல்வியைத் தொடங்கிய ஒற்றுமையைப் பெற்றுள்ளனர்.

தந்தையார் சபா.கணேசு கல்வியைத் தொடர்ந்த சுங்கை சிப்புட் மகாத்மா காந்தி கலாசாலையிலேயே தனது முதலாம் ஆண்டுக் கல்வியை தொடங்கிய முதல் வாரிசான பனிமுகில் சபா.கணேசு யூ.பி.எஸ்.ஆர், பி.எம்.ஆர் மற்றும் எஸ்.பி.எம் ஆகிய அனைத்து தேர்வுகளிலும் எல்லா பாடங்களிலும் ்ஏீ பெற்று சாதனை படைத்துள்ளதற்கு மேலும் சான்றுகள் வேண்டுமா என்பதே கேள்வியாகும். தேர்வுகளில் சாதனை படைத்த பனிமுகில் சபா.கணேசு தனது இளங்கலைக் கல்வியை உயிரியல் வேதியல் பொறியியல் (ஆடிணி  இடஞுட்டிஞிச்டூ உணஞ்டிணஞுஞுணூடிணஞ்) துறையில் மலேசிய தேசியப் பல்கலைக்கழகத்தில் (க்ஓ) முடித்து விட்டு தற்போது முதுகலைக் கல்வியை தொடர்கின்றார்.

தமிழ்ப்பள்ளியில் கல்வி கற்பதால் இழப்பதற்கு எதுவுமே இல்லை என்பதை சபா கணேசு - இராஜேஸ்வரி சின்னத்தம்பி தம்பதியரின் இரண்டாவது புதல்வி வெண்ணிலா சபா. கணேசும் நிரூபித்து உள்ளார். மகாத்மா காந்தி கலாசாலையில் கல்வியைத் தொடங்கி யூ.பி.எஸ்.ஆர் தேர்வு தொடங்கி எஸ்.பி.எம் தேர்வு வரை சிறந்த தேர்ச்சியைப் பெற்ற வெண்ணிலா சபா.கணேசு தற்போது பெர்லிஸ் மெட்ரிகுலேஷன் கல்லூரியில் பயின்று வருகின்றார்.

தமிழ் வளர்த்த சுங்கை சிப்புட் நகரில், சபா.கணேசு- இராஜேஸ்வரி தம்பதியர் முன்மாதிரியாகவே அனைவருக்கும் திகழ்கின்றனர். தமிழ்ப்பள்ளிகளின் வழி மாணவர்களுக்குக் கிடைக்கும் ஒழுக்க நெறியும் மொழியுணர்வும் அடுத்த தலைமுறையினரின் சீரான வாழ்விற்கு அடிச்சுவடு அமைத்து கொடுக்கும் என ஆணித்தரமாக இவர்கள் கூறுகின்றனர்.


89 மாணவர்கள் இருந்தும் தமிழ் வகுப்புக்குத் தடை!

செராஸ் தாமான் கியூபெக்ஸில் இயங்கி வரும் தேசியப்பள்ளி, 1980ஆம் ஆண்டு தொடங்கப்பட்டது. இப்போது சுமார் 1200 மாணவர்கள் கல்வி பயின்று வருகின்றனர். அதில் 89 தமிழ் மாணவர்கள் 29 சீன மாணவர்கள் கல்வி பயின்று வரு கின்றனர். இப்பள்ளிக்கு புதிதாக மாற்றம் செய்யப்பட்டுள்ள தலைமை ஆசிரியர் இப்பள்ளியில் படிக்கும் மாணவர்கள் எல்லாம் அராப் மொழியை கற்க வேண்டுமென வேண்டுகோள் விடுத்துள்ளார். ஆனால் இந்திய மாணவர்கள், சீன மாணவர்கள் கண்டிப்பாக அராப் மொழியை படிக்க வேண்டுமென கட்டாயம் இல்லை என குடியிருப்போர் சங்கத்தின் துணைத்தலைவரும் மலேசிய இந்தியர் பென்சீனியர் சங்கத்தின் தலைவருமான டாக்டர் அந்தோணி தெரிவித்தார். கல்வி இலாகாவின் விதிப்படி 15 இந்திய மாணவர்கள் இருந்தால் போதும். ஒரு தமிழ் வகுப்பை ஆரம்பிக்கலாம் என தெரிய வருகிறது. கடந்த ஜனவரி மாதம் நடந்து முடிந்த பெற்றோர்கள், ஆசிரியர்கள் சந்திப்புக் கூட்டத்தில் 49 இந்திய பெற்றோர்கள், 10 சீனப் பெற்றோர்கள் கல்வி இலாகாவில் இருந்து (2) இரண்டு அதிகாரிகள் (துணையமைச்சர் ப.கமலநாதன் சார்பில்) தலைமை ஆசிரியர், குடியிருப்போர் சங்கத்தின் தலைவர் டத்தோ ரவிசங்கருடன் பொது மக்களும் கலந்துரையாடலில் கலந்து கொண்டனர். தமிழ் வகுப்பு நடத்த வேண்டுமென்றால் பள்ளி முடிந்த பின்பு மாலை நேரத்தில் நடத்தலாம். எனக்கு எந்தவிதமான ஆட்சேபணையும் இல்லை என தலைமை ஆசிரியர் கூறினார். அதற்கு பெற்றோர்கள் எதிர்ப்பு தெரிவித்தனர். மாலை நேர வகுப்பு ஒத்து வராது. பள்ளி நேரத்தில் வைக்க வேண்டும். அராப் மொழி போதிக்கும் சமயத்தில் தமிழ் வகுப்பையும் நடத்தலாம். சீனப் பாடத்தையும் இணைந்து நடத்த வேண்டுமென அந்தோணி தெரிவித்தார். பல தடவை துணை அமைச்சர் ப.கமலநாதனை தொடர்பு கொள்வதற்கு முயன்றும் முடியவில்லை. கல்வி இலாகாவில் இருந்து வருகை புரிந்த இரண்டு அதிகாரிகளும் வாய் திறக்கவில்லை. ஏன் என்று தெரியவில்லை. துணையமைச்சர் ஏன் மௌனம் சாதிக்கிறார். இதற்கு உடனடியாக கமலநாதன் ஆவன செய்ய வேண்டுமென அந்தோணி குறிப்பிட்டார்.


சிப்பாங் மாவட்ட இந்தியர்களுக்கு கொட்டிக் கிடக்கும் பிரச்சினைகள்.

சிப்பாங், ஒரு காலத்தில் கோல லங்காட் மாவட்டத்தில் முக்கிம் சிப்பாங், முக்கிம் லாபு,முக்கிம் டிங்கில் ஒன்றிணைக்கப் பட்டிருந்த முக்கிம் சிப்பாங் 1975ஆம் ஆண்டு சிப்பாங் மாவட்டமாக பிரகடனப்படுத்தப்பட்டது. அப்போது அதன் நிர்வாகங்கள் யாவும் சிப்பாங் நகரில் உள்ள அலுவலகத்திலிருந்து செயல்பட துவங்கியது என்றாலும் சிப்பாங் மாவட்டத்தில் பன்னாட்டு விமான நிலையம் கட்டப்பட்டபோது ஏர் போர்ட் சிட்டி என அழைக்கப்பட்ட பண்டார் பாரு சாலாக் திங்கி எனும் பகுதிக்கு 1983ஆம் ஆண்டு ஆகஸ்ட் மாதம் 26ஆம் தேதியன்று சிப்பாங் மாவட்டத்தின் அலுவலகம் மாற்றம் கண்டது. சிப்பாங் மாவட்டத்தில் வாழ்ந்துவரும் பல்லின மக்களின் விகிதாச்சாரப்படி முதல் இடத்தில் மலாய்க்காரர்களும் (68%), இரண்டாவது இடத்தில் இந்தியர்களும் (19 %), மூன்றாவது இடத்தில் சீனர்களும் (12%) மற்ற இனத்தவர்கள் 1 % ஆகியோர் உள்ளனர். சிலாங்கூர் மாநிலத்தில் அதிகமான இந்தியர்கள் வாழ்ந்துவரும் மாவட்டங்களில் ஒன்றான சிப்பாங் மாவட்டத்தில் அன்று அதிகமான தோட்டங்கள் இருந்து வந்தன. குறிப் பாக இங்குள்ள சுங்கை பீலேக் பகுதியில் தும்போக் தோட்டம், சுங்கை ரவாங் தோட்டம், பங்களா மங்கீஸ் தோட்டம், பெர்மனாக், சுங்கை லீனாவ், சிப்பாங் தோட்டம், பியூட் ஆகிய தோட்டங்களும் பண்டார் பாரு சாலாக் திங்கி பகுதியில் பூத்தான் தோட்டம், டிங்கில் பகுதியில் காலவே, அம்பர்தெனாங், மெடிங்கிலி, பிராங் பெசார், சிட்ஜிலி ஆகியவை இருந்தன. இத்தோட்டங்களில் வேலை செய்துவந்த தொழிலாளர்களுக்கு தோட்டங்கள் மேம்பாட் டிற்கு எடுத்துக்கொள்ளப்படும்போது அதன் ஒரு சில நிறுவனங்கள் சொந்த வீடமைப்புத் திட்டங்களை உருவாக்கி தருவதற்கு பதிலாக இழப்பீட்டுத் தொகையினை மட்டும் கொடுத்து அவர்களை கை கழுவிவிட்டன. இவர் களில் குறிப்பாக சுங்கை பீலேக் பகுதியில் உள்ள தோட்டங்களைச் சேர்ந்த முன்னாள் தொழிலாளர்களுக்கு அன்றைய சிலாங்கூர் மாநில அரசாங்கத்தின் (தே.மு) தலையீட்டின்வழி தெலுக் மெர்பாவில் தாமான் தெலுக் மெர்பாவ் என்ற தோட்டத் தொழிலாளர் வீடமைப்புத் திட்டம் உருவாக்கப்பட்டது என்றாலும் இங்குள்ள பியூட் தோட்டத் தொழிலாளர்களுக்கு அந்த வாய்ப்புகள் இன்றுவரை கிடைத்தபாடில்லை. டிங்கில் பகுதியில் உள்ள காலவே, பிராங் பெசார், மெடிங்கிலி, சிட்ஜிலி, ஆகிய தோட்டங்களைச் சேர்ந்த தொழிலாளர்களுக்கு தாமான் பெர்மாத்தா அடுக்குமாடி வீடுகள் கட்டப்பட்டு குடியமர்த்தப்பட்டனர் என்றாலும் சில ஆண்டுகளுக்கு முன்பு அவர்களுக்கு அம்பர்தெனாங் தோட்டத்தில் தரை வீடுகள் கட்டிக்கொடுப்பதற்கு அரசாங்கம் முடிவு செய்துள்ள நிலையில் அத்திட்டம் இன்னும் தொடங்கப்படாமல் இருந்து வருவது தொடர்பில் பலரும் பல தரப்பட்ட சந்தேக கேள்விகளை தொடுக்க ஆரம்பித்துள்ளனர். இந்நிலையில் அம்பர்தெனாங் தோட்ட முன்னாள் தொழிலாளர்களுக்கு சொந்த வீடுகள் கட்டிக்கொடுக்கப்பட வேண்டு மெனக்கோரி மூன்று மாதங் களுக்கு முன்னர் இத்தோட்டத்தின் முன்னாள் தொழிலாளர்கள் மேற்கொண்ட போராட்டத்தின் பயனாக தோட்ட நிறுவனமான சைம் டார்பி நிறுவனம் முன்னூறு வீடுகளை கட்டிக்கொடுப்பதாக அறிவித்துள்ளது. மேலும் பூத்தான் தோட்ட தொழிலாளர்களுக்கு பண்டார் பாரு சாலாக் திங்கியில் மலிவு விலை வீடுகள் கட்டிக் கொடுக்கப்பட்டன. இப்படி சில தோட்டங்களைச் சேர்ந்த முன்னாள் தொழிலாளர்களுக்கு சொந்த வீடுகள் வழங்கப்பட்டுள்ளன என்றாலும் சுங்கை பீலேக் பகுதியில் முன் பிருந்த தோட்டங்களில் வேலை செய்து வந்த தொழிலாளர்கள் பலருக்கு சொந்த வீடுகள் கட்டிக் கொடுக்கப்படாததால் அவர்கள் இன்றும் வாடகை வீடு களில் தங்களின் காலத்தை கழித்து வருவதாக இப்பகுதியைச் சேர்ந்த பலர் நண்பனிடம் தகவல் கூறினர். சிப்பாங் மாவட்டத்தில் பல பகுதிகளில் தனியார் நிறுவனங்கள் வீடமைப்புத் திட்டங்களை மேற்கொண்டு வந்தாலும் அங்கு கட்டப்படும் அதிக விலை யிலான வீடுகளை வாங்கும் சக்தியினை வீடுகள் இல்லாமல் தவித்துவரும் இப்பகுதியை சேர்ந்த முன்னாள் தோட்டத் தொழிலாளர்கள் கொண்டிராததால் பன்னாட்டு விமான நிலையத்தைப் பெற்றிருக்கும் சிப்பாங் மாவட்டத்தில் வாங்கும் சக்திகொண்ட மலிவு விலையிலான வீடுகளை சிலாங்கூர் அல்லது மத்திய அரசாங்கம் கட்ட வேண்டும் என அவர்கள் மேலும் வலியுறுத்தியுள்ளனர். அனைத்துலக ரீதியில் சிப்பாங் மாவட்டம் அறிமுகமாகியுள்ளதன் காரணமாக இங்கு அதிகமான இந்தியர்கள் வீடுகளை வாங்கி குடியேறி வருகின்றனர். குறிப்பாக இங்கு சுங்கை பீலேக் பகுதியில் உள்ள பாகான் லாலாங் கடற்கரையை ஒட்டியுள்ள பந்தாய் சிப்பாங் புத்ராவில் அதிகமான இந்தியர்கள் வீடுகளை வாங்கியுள்ளனர். தவிர துரித வளர்ச்சியடைந்துவரும் சிப்பாங் மாவட்டத்தில் இந்தியர்களுக்கென மின் சுடலையொன்றும் இல்லாததினால் இவ்வட்டார மக்கள் தகன காரியங்களை செய்வதற்கு வெகு தூரத்திற்கு செல்ல வேண்டியிருப்பதாக இங்கு சிப்பாங்கைச் சேர்ந்த க.படுதேவன், நல்லத்தம்பி என்ற மணி, மு.ராம நாதன், ர.சரவணன், ஆகியோர் கருத்துரைத்தனர். இங்கு சிப்பாங் - சாலாக் செல்லும் சாலையில் ஆவடையார் கோயிலுக்கு எதிரில் உள்ள இந்து இடு காட்டை சிப்பாங் நகராண்மை கழக உறுப்பினரான பெ.சிவக்குமார் என்பவர் தனது முயற்சியின் வாயிலாக சிப்பாங் நகராண்மை கழகத்தின் மூலம் நிதியினைப்பெற்று இங்குள்ள சாலைகளை செப்பனிட்ட துடன் அங்கு அமர்ந்து பேசக்கூடிய நேர்த்தியான கொட்டகை உட்பட பல வசதிகளை ஏற்படுத்தி தந்துள்ளார். எனினும் இங்கு தகனம் செய்வதற்கு நேர்த்தி யான வகையில் வசதிகள் இல்லை என்பதால் மரக்கட்டைகளை கொண்டு இறுதிக் காரியங்களை மேற் கொள்ள வேண்டியிருக்கிறது. எனவே இங்கு அரசாங்கம் மின் சுடலையொன்றை நிர்மாணிப்பதற்கு ஆவன செய்ய வேண்டும். அரசாங்கத்தின் மூலமாக கட்டப்படும் மின்சுடலையினை வசதி குறைந்தோறும் பயன்படுத்திக் கொள்ளக் கூடிய அளவிற்கு அதன் கட்டணம் அமைந் திருப்பதுடன் அதனை பராமரிக்கும் பொறுப்பும் அரசுடையதாக இருக்க வேண் டும் என மேலும் ஆலோசனை தெரிவித்தனர். ஒரு காலத்தில் சிப்பாங் ம.இ.கா. இரண்டு மேலவை உறுப் பினர்களை கொண்டி ருந்ததுடன் அன்றைய ம.இ.கா தேசியத் தலைவர்களுடன் நல்ல நட் புறவை கொண்டிருந்தவர்கள் இங்கு வாழ்ந்துவரும் இந்தியர்களுக்காக அல்லது எதிர்காலத்தில் நமது பெயர் விளங்கும் வகையிலான பொது மண்ட பமொன்றை கட்டுவதற்கான நடவடிக்கையை மேற்கொண்டிருக்க முடியும். அன்று அவர்கள் இத்திட்டத்தை மேற்கொண்டிருப்பார்கள் என்றால் இன்று நமக்கென்று ஒரு பொது மண்டபம் நிலைபெற்று இருந்திருக்கும். சிப்பாங் மாவட்டம் என்றால் அதன் பெயரை தாங்கியுள்ள சிப்பாங் நகரையொட்டிய பகுதிகளில் குறைவான இந்தியர்கள் வாழ்ந்து வந்தாலும் பெரும் பான்மை இந்தியர்கள் வாழ்ந்துவரும் சுங்கை பீலேக் பகுதி அல்லது டிங்கில் பகுதியில் இந்தியர்களுக்கென ஒர் பொது மண்டபத்தை ஏற்படுத்தும் நடவடிக் கையை அரசியல்வாதிகள் மேற்கொள்ள வேண்டும். இவ்விவகாரத்தை அரசியல் கண்ணோட்டத்துடன் பார்க்காமல் இந்தியர்கள் என்ற உணர்வோடு மட் டும் அரசியல் தலைவர்கள் சம்பந்தப்பட் டவர்களின் பார்வைக்கு அல்லது கவனத்திற்கு முன்னெடுத்துச்செல்ல வேண்டும் என கா.கணேசன், ரா. வசந்தி, ஆர்.பரிமலாதேவி, பி.ராஜமாணிக்கம், கெ.தாமரை, பெ.சந்திரன், எஸ்.பிரபு ஆகியோர் வலியுறுத்தினர். சிப்பாங் மாவட்டத்தில் உள்ள இந்திய குடும்பங்களைச் சேர்ந்தவர்களின் வீடுகளில் திருமணம் அல்லது விருந்து என்றால் சீனர்களின் கைவசத்தில் அதிக வாடகை கட்டணத்தில் வழங்கக்கூடிய திறந்தவெளி மண்டபத்தை நாட வேண்டியுள்ளது. இப்பகுதிகளில் வாழ்ந்துவரும் பெரும்பாலோர் தோட்டப் புறங்களில் வாழ்ந்தவர்கள் (வாழ்பவர்கள்) என்பதால் நமக்கென உள்ள பொது மண்டபம் குறைந்த விலையில் கிடைப்பதை எதிர்ப்பார்க்க முடியும் என்பது ஒருபுறமிருக்க நமது மண்டபம் என்ற தெம்புடன் நெஞ்சுயர்த்த முடியும் என எதார்த்தத்துடனும், ஏக்கத்துடனும் கூறினர். நண்பனுக்கு கிடைத்த நம்பத் தகுந்த தகவலின்படி சிப்பாங் மாவட்டத்தில் பொது மருத்துவமனையொன்றை நிர்மாணிப்பதற்காக சில ஆண்டுகளுக்கு முன்பு மத்திய அரசாங்கம் இங்குள்ள பண்டார் பாரு சாலாக் திங்கியில் தாமான் சரோஜா எனும் குடியிருப்பு பகுதிக்கு அருகில் ஏறக்குறைய இருபது ஏக்கர் நிலத்தை ஒதுக்கியுள்ளதாகவும் அந்நிலம் இன்றும் எவ்வித மேம்பாடும் இன்றி காடுமண்டிக் கிடப்பதாக கூறப்படுகிறது. நிலம் ஒதுக் கப்பட்டிருந்தது உண்மையெனில் அதன் இன்றைய நிலைமை என்ன என்றும் மருத்துவமனைக் காக ஒதுக்கப் பட்ட நிலம் வேறு திட்டங் களுக்கு தாரை வார்க்கப்பட்டுவிட் டதா என்பதை அறிந்துக்கொள்ள அரசாங்கத்தில் இந்தியர்களை பிரதிநிதித்து அதிகாரத்தில் இருப்பவர்கள் ஆராய வேண்டும் என வலிறுத்தப்பட்டனர். இரு பன்னாட்டு விமான நிலையம் (கே.எல்.ஐ.ஏ), உல்லாச தளமான சிப்பாங் கோல்ட் கோஸ்ட், சுற்றுலா பயணிகளை கவர்ந்த பாகான் லாலாங் கடற்கரை என உலக சுற்றுப் பயணிகளை கவர்ந்திழுக்கும் வகையில் வளர்ச்சி கண்டுவரும் சிப்பாங் மாவட்டத்தில் வாழ்ந்துவரும் மக்களின் வசதிக்காக பொது மருத்துவமனை யொன்று இல்லை என்ற குறைபாடு இங்குள்ள இந்தியர்கள் உட்பட அனைத்து இனத்தவர்களுக்கும் பெரிய ஏமாற்றமாக உள்ளது. அதிலும் இங்குள்ள தோட்டப் புற சூழலைக்கொண்ட இந்திய சமூதாயத்தினர் பல்வேறு பொது மருத்துவமனை இல்லாததன் காரணத்தினால் பந்திங் அல்லது புத்ரா ஜெயா, சிரம்பான் போன்ற வெகு தூரத்தில் உள்ள மருத்துவமனைகளுக்கு அதிக செலவு செய்து செல்ல வேண்டியிருப்பதாக இப்பகுதி யைச் சேர்ந்த ஐ.சிவராஜா, மு.ராமநாதன், பெ.முனியாண்டி, காமராஜன், ரவீந்திரன், பன்னீர்செல்வம், லோகநாதன், சுப்ரமணியம், சரவணன், ஏ.அரு ளரசி, என்.பவாணி, ராமன்,என்.சசிதரன்,வி.ருக்குமணி, ஆகியோர் வேதனை தெரிவித்தனர் இது போன்ற வேளைகளின்போது குறைந்த கட்டணத்தில் பொது போக்குவரத்து பேருந்துகளை நாடுவதற்கும் வழியில்லை. அந்த வசதியும் இங்கு சிப் பாங் மாவட்டத்தில் நீண்ட காலத்திற்கு முன்பே நிறுத்தப்பட்டு விட்டது. தற்போது சிலாங்கூர் மாநில அரசாங்கத்தின் மூலமாக இலவசமாக வழங்கப்பட்டுவரும் பொது பேருந்துச் சேவையினை பயன்படுத்தி குறிப்பிட்ட பகுதிகளுக்குச் சென்றுவர இவ்வட்டார மக்களுக்கு பேருதவியாக இருக்கிறது என்றாலும் இப்பேருந்து சேவை இல்லாத இடங்களுக்கு செல்வதற்கான பொதுப்பேருந்து வசதியினை அரசாங்கம் ஏற்படுத்திக்கொடுக்க வேண்டும். குறிப்பாக இங்கு சுங்கை பீலேக்கில் உள்ள சுகாதார கிளினிக்கிற்குச் செல்லும் நோயாளியின் நிலைமை மோசமாக இருக்கும் நிலையில் அவரை புத்ரா ஜெயா அல்லது வேறு அரசு பொது மருத்துவமனைகளுக்கு கொண்டு செல்வதற்கான அம்புலன்ஸ் வசதிகள்கூட இங்கு பல வேளைகளில் இருப்ப தில்லை. இது தவிர சம்பந்தப்பட்ட நோயாளியை எக்ஸ்ரே செய்ய வேண்டுமெனில் அதற்குறிய கருவிகள் இங்கு சுங்கை பீலேக்கில் உள்ள கிளினிக்கில் கைவசம் இல்லாததால் நோயாளிகள் பெக்கான் சாலாக்கில் உள்ள சுகாதார கிளினிக்கிற்கு அனுப்பி வைக்கப்படுவர். எனினும் அங்குள்ள எக்ஸ்ரே கருவி பயன்படுத்த முடியாத நிலையில் இருக்கிறது எனக்கூறும் அங்குள்ள மருத்துவ அதிகாரிகள் சம்பந்தப்பட்ட நோயாளியை புத்ரா ஜெயா மருத்துவமனைக்குச் செல்லுமாறு கூறிவிடும் சூழ்நிலையில் நோயுற்ற நிலையில் இருக்கும் ஒருவர் உடல் அசைவுற்ற நிலையில் அங்குமிங்குமாக அலைகழிக்கப்பட்டு பின்னர் வெகு தூரத்தில் உள்ள புத்ரா ஜெயாவிற்கு செல்வதற்கு வழி தெரியாமலும் பொதுப் பேருந்து இல்லாததால் வாடகை வாகனங்களில் செல்வதற்கான பண வசதியில்லாமலும் வீடு திரும்பிவிடும் வேதனைக்குரிய சம்பவங்கள் இன்றும் நிகழ்ந்து வருகிறது. வாடகை வாகனங்களின் உதவியுடன் ஒவ்வொரு தடவையும் புத்ரா ஜெயா அல்லது சிரம்பான் பொது மருத்துவமனைகளுக்குச் செல்வதற்கு அதிக செல விட வேண்டியிருப்பதை கருத்தில் கொண்டு பலர் வீட்டிலேயே முடங்கிக் கிடப்பதால் நோயின் கொடுமையான தாக்குதலுக்கு இலக்காகி வருகின்றனர். சொந்த வாகனங்களை வைத்திருப்பபவர்களுக்கு பிரச்சினை இல்லை. ஆனால் வாடகை வாகனங்களின் உதவியை நாடுபவர்கள் மிகுந்த பொருளாதாரப் பிரச்சினையை எதிர்நோக்கி வருகின்றனர். அதிலும் வயது முதிர்ந்தவர்கள் எதிர்நோக்கிவரும் சிரமங்களை வார்த்தைகளால் சொல்லி மாலாது. எனவே இவ்வட்டார மக்கள் எதிர்நோக்கிவரும் பிரச்சினையை மத்திய அரசாங்கம் சற்று மனிதாபிமானத்துடன் பார்க்க வேண்டும். நோயின் தாக்குதலால் போராடி வருவோருக்கு தகுந்த வசதியினை ஏற்படுத்தக்கூடிய இவ்விவகாரத்தை அரசியல் நோக்குடன் பார்க்காமல் மனித நேயத்துடன் பார்க்க வேண்டும் என மு.ராமநாதன் ,காராக் மணியம், ஆர்.ராமன், ஆர்.ரவீந்திரன்.எம்.செல்வம், கே.சிவநேசன் ஆகியோர் வலியுறுத்தினர்.. நாட்டின் பல பகுதிகளில் பொது மருத்துவமனைகளை நிர்மாணித்துவரும் மத்திய அரசாங்கம் சிப்பாங் மாவட்டத்தில் நேர்த்தியான மருத்துவமனை யொன்றை கட்டிக்கொடுக்க வேண்டும். இந்நிலையில் தற்போது புத்ரா ஜெயாவில் அனைத்து வசதிகளுடன் கூடிய பொது மருத்துவமனையொன்று இருக்கும் நிலையில் அதன் அருகில் உள்ள சைபர் ஜெயாவில் பல கோடி வெள்ளி செலவிலான புதியதொரு மருத்துவமனையை அரசாங்கம் நிர்மாணிப்பதற்கான திட்டங்கள் தீட்டப்பட்டுள்ளதாக கூறப்படுகிறது. ஆனால் சிப்பாங்கில் மருத்துவமனையொன்று வேண்டும் என பல காலமாக கோரிக்கை வைத்துவரும் எங்களை திரும்பிப்பார்க்க நாதியில்லை என வேதனை தெரிவித்த இவர்கள் இவ்விவகாரத்தை சுகாதார அமைச்சரும் ம.இ.காவின் தேசியத்தலைவருமான டத்தோஸ்ரீ. எஸ்.சுப்ரம ணியத்தின் பார்வைக்கு ம.இ.கா சிப்பாங் தொகுதித் தலைவர் வே.குணாளன் கொண்டு செல்வதுடன் நீண்ட கால இப்பிரச்சினைக்கு நல்ல தீர்வினை ஏற்படுத்த முயல வேண்டும் என கோரினர். நீண்ட காலமாக சிப்பாங் மாவட்ட மக்கள் எதிர்நோக்கிவரும் மேற்கண்ட அடிப்படை பிரச்சினைகளை தீர்ப்பதில் அரசாங்கம் முனைப்புக் காட்ட வேண் டும். பொதுத் தேர்தல் காலங்களின்போது எங்களிடம் வாக்குக்கேட்டு வருபவர்கள் முதலில் நாங்கள் எதிர்நோக்கிவரும் முக்கிய முதல் மூன்று பிரச் சினைகளான பொது மருத்துவமனை, மின் சுடலை, பொதுப்பேருந்து பிரச்சினைகளுக்கு தீர்வுகாண வேண்டும் என கேட்டுக்கொள்வதாக தெரிவித்தனர். தஞ்ஜோங் சிப்பாட், சுங்கை பீலேக், டிங்கில் ஆகிய மூன்று முக்கிய தொகுதிகளில் வாழ்ந்துவரும் அதிகமான இந்தியர்கள் தங்களின் உறவுகளுக்கான கரு மக்கிரியைகளை செய்வதற்குறிய நேர்த்தியான நிரந்தரமான இட வசதியை பெற்றிருக்காததால் எவ்வித வசதியும் இல்லாத தஞ்ஜோங் ரூ, கடற் கரையில் காரியங்களை �


மாணவி பலாத்காரம்!

இருவேறு தருணங்களில் ஆரம்பப் பள்ளி மாணவி ஒருவரை பாலியல் பலாத்காரத் திற்கு உட்படுத்திய குற்றச் சாட்டின் பேரில் ஆரம்பப் பள் ளியைச் சேர்ந்த உடற்பயிற்சி கல்வி ஆசிரியர் ஒருவருக்கு இங்குள்ள செலாயாங் செஷ ன்ஸ் நீதிமன்றத்தில் 24 ஆண்டுகள் சிறைத்தண்டனை யும் 12 பிரம்படியும் விதிக்கப்பட்டன. கடந்த 2011ஆம் ஆண்டு டிசம்பர் மாதம் 3ஆம் தேதி11 வயதாக இருந்த அந்தச் சிறு மியை, 38 வயதுடைய முகமட் எஷ்லி அஸ்ரம் என்ற அந்த ஆசிரியர் தன்னுடைய இல்லத் தில் பாலியல் பலாத்காரத்திற்கு உட்படுத் தியுள்ளதாக அவர் மீது குற்றஞ்சாட்டப்பட்டுள்ளது. பின்னர் 2013-ஆம் ஆண்டு ஆகஸ்ட் மாதத்தில் அதே வீட்டில் மீண்டும் அந்த சிறுமியை பாலியல் பலாத் காரத்திற்கு உள்ளாக்கியதாக அந்த ஆசிரியர் மீது சுமத்தப்பட்ட இரண்டாவது குற்றச்சாட்டின் பேரில் 12 ஆண்டுச் சிறையும் ஆறு பிரம் படிகளும் கொடுக்க நீதிபதி தஸ் னிம் அபு பக்கார் உத்தர விட்டார். ஆசிரியருக்கு எதிரான இந்த வழக்கில், நியாயமான சந் தேகங்களை ஏற்படுத்த எதிர்த்தரப்பு தவறிவிட்டது என்று நீதிபதி தெரிவித்தார். இதனிடையே, இந்த வழக்கில் மேல்முறையீடு செய்வதற்காக தண்டனையைத் தற்காலிகமாக நீதிமன்றம் ஒத்திவைத்தது. சம்பந்தப்பட்ட ஆசிரியருக்கு கருணை காட்டும்படி அவரது வழக்கறிஞர் விடுத்த கோரி க்கை பற்றி கருத்து ரைத்த நீதிபதி தஸ்னிம், ஓர் ஆசிரியர் என்ற முறையில் ஒரு மாண வியை பாதுகாக்க வேண்டுமே தவிர இது போன்ற அடாத காரியத்தைப் புரிந்திருக்கக் கூடாது என்று வலியுறுத்தினார்.